text:
Sjómanskvinnuringurin á Strondum
Strendur er ein av teimum mongu bygdunum í Føroyum, sum í áratíggju hava havt ein sjómanskvinnuring. Tað er sera lítið av skrivligum keldum um ringin, sum varð stovnaður í juni 1952. Petur Johannesen (Piddi á sjómansheiminum) kendi væl Maju Høj og hevði spurt hana, um hon vildi royna at stovna ein sjómanskvinnuring á Strondum. Tað játtaði hon.
Limabókin
Dato og ár fyri stovnanina av sjómanskvinnuringinum standa ikki í óivað fyrstu og einastu veruligu limabók, sum er til taks, men á einum brævbjálva. Á fyrstu síðu í limabókini stendur orðarætt:
“Sjómanskvinnukreðsurin (við Kirkjuliga Heimamissión) á Strondum telur hesar limir.
Formaður, Maja Høj. Kassameistari, Johanna (Hanna) í Selvindi”
So standa nøvn á 40 kvinnum, sum vóru limir. Afturat limabókini eru nøkur leys pappírir, við upp til 68 nøvnum á, sum óivað eru nøvnini á kvinnum (limunum) í ringinum, men tíverri eru eingi árstøl á pappírunum.
Byrjanin
Keldurnar til hesar upplýsningar meina, at ringurin frá byrjan av savnaðist bæði privat hjá Maju Høj, í missiónshúsinum og møguliga í øðrum heimum. Maja skipaði fyri, og Johanna tók sær av tí fíggjarliga. Seinni vóru tað Mona og Annebeth Johansen, sum hjálptu Maju við ringinum.
Ringurin savnaðist 14. hvønn dag frá september til maj/juni. Tó vóru onkuntíð tríggjar vikur ímillum. Á skránni fyri kvøldini var sangur, bíbliuorð og bøn. Christian Høj, maður Maju, hevði ofta andaktina og las eisini søgur, meðan kvinnurnar hugnaðu sær við ymiskum handarbeiði. Endað var eisini við sangi, orði og bøn. Tá ringurin savnaðist hjá Maju, stóð hon bæði fyri mati og drekka. Tá ringurin savnaðist í missiónshúsinum, skiftust kvinnurnar um at gera drekka og at baka.
Fyrstu roknskapirnir
Hóast einki árstal stendur fremst í limabókini, so stendur aftaná teir 40 limirnar, at innsavnaði peningurin við bússum fyri 1953 var 139 krónur. Tað var óivað innkomni peningurin frá stovnanini til tá.
Í 1957 hevði ringurin útsølu fyri byggingina av sjómansstovuni í Reykjavík, sum fekk 500 krónur, og Sjómansstovuni í Grimsby, sum fekk 400 krónur.
Í apríl 1961 vóru 327 krónur komnar inn við bússum til Sjómansmissiónina.
Eydnuhjól
Sjómanskvinnuringurin var ikki bara upptikin av at stuðla arbeiðinum hjá Sjómansmissiónini, men eisini arbeiðinum í og út frá missiónshúsinum á Strondum. Í 1980-unum skipaði Maja fyri at savna ull saman, sum kvinnurnar nappaðu og sendu til spinnarí. Tógvið var so bundið til ymisk pløgg, sum vóru burturlutað á eydnuhjólum. Eitt eydnuhjól til frama fyri nýggj vindeygu í missiónshúsinum gav heili 70.000 krónur. Tað komu so nógvir lutir inn, at eydnuhjólið mól í tvey kvøld. Maja, sum brendi fyri missiónsarbeiði, tordi væl at spyrja fyritøkur um lutir, sum hon mangan fekk fyri lítið og lætt.
Ringurin skipaði eisini fyri eydnuhjólum til frama fyri sjómansheimini í Runavík og í Reykjavík og hevði fleiri bingo fyri Leguhúsið í Nesvík.
Útferðir
Ringurin hevur verið fleiri útferðir gjøgnum árini. Ein var í Sandoynna, og gist var á Sandi. Tá varð útferð gjørd til Dals. Onkur tordi ikki at koyra við bussinum gjøgnum Dalslíð, tí har var so bratt, og fór tí úr bussinum og gekk síðsta strekkið. Útferð var eisini gjørd til Gjáar og aðrastaðni. Í 1992 varð útferð gjørd til Íslands, har gist var á Ørkini. 38 kvinnur vóru við, og tær vóru úr ringunum á Strondum, Skála og úr Hvalvík. Tær minnast við gleði aftur á ferðina.
Fleiri kvinnur í ringinum hava eisini verið við til kvinnustevnurnar í Havn, í Runavík og síðstu árini í Leguhúsinum í Nesvík.
Jólapakkar
Um ringurin gjørdi jólapakkar til sjófólkið heilt frá 1952, er ikki vist. Tó minnast kvinnur, at frá mitt í 50-unum gjørdu tær jólapakkar, og tær hava gjørt pakkar síðani. Tær minnast eisini, at tað vóru serliga tær eldru kvinnurnar, sum vóru nógv upptiknar av at gera jólapakkar. Fleiri kvinnur hava eisini fingið takkarkort ella uppringing sum tøkk fyri pakkar, og onkur hevur fingið gávu frá sjómanni sum tøkk fyri pakkan.
Nýggj leiðsla
Eftir at Maja hevði verið forkvinna í heili 37 ár, kendi hon á sær, at ringurin trongdi til nýggja leiðslu. Hon hevði biðið Gud um at fáa ein avloysara, og í 1989 spurdi hon Hansu Petersen um at gerast forkvinna. Eftir umhugsan játtaði Hansa. Saman við sær í leiðsluna fekk Hansa Herthu Joensen og Jonnu Nielsen. Tær starvaðust saman um ringin í mong ár. Síðstu árini hava Marjun og Eyðbjørg Jacobsen verið í leiðsluni saman við Hansu.
Innihald
– Arbeiðið er ikki nógv broytt gjøgnum árini. Vit savnast enn annaðhvørt týskvøld í vetrarhálvárinum, tað vil siga frá september til síðst í apríl. Missiónshúsið er støðugt karmur um kvøldini, hóast vit onkuntíð savnast í privatum heimum. Síðani sambýlið, Sjóvarlon, kom, hava vit savnast har einaferð hvørt hálvárið. Tað dámar kvinnunum væl.
Innihaldið um kvøldini er heldur ikki nógv broytt. Vit syngja, hava andakt og bøn. Síðani hugna vit okkum við drekka, handarbeiði og práti. Ofta verður okkurt lisið upp úr stimbrandi og spennandi bókum. Endað verður við orði, bøn og sangi.
Nøkur kvøld er innihaldið eitt sindur øðrvísi, tá til dømis sjómanstrúboðarin vitjar. Tá hevur hann andaktina og kunnar við orðum, myndum ella filmi um arbeiðið. Okkurt kvøld hava fólk verið og sagt frá ymiskum bæði til álvara og gaman. Harafturat hava aðrir ringar vitjað okkum, og vit hava vitjað teir, og tað hevur verið til felags uppbygging. Tíverri hava vit ikki verið útferðir síðstu árini, men vónandi verður ein næsta ár, sigur Hansa.
Pakka- og hugnakvøld
– Vanliga hava vit eitt pakkakvøld fyri jól og eitt eftir jól. Tá hava vit pakkar við og hava eina burturluting. Peningurin, sum kemur inn, fer til Sjómansmissiónina. Síðsta kvøldið undan jólum hava vit eitt hugnakvøld, og tá bjóða vit monnunum við. Tá hava vit eisini rísalamande við trimum mandlum í og tríggjar mandlugávur. Tað plagar at vera stak hugnaligt, sigur hon.
Týðandi arbeiði
– Arbeiðið hjá ringunum er eitt týðandi arbeiði og hevur bæði eina andaliga og handaliga síðu. Andaliga biðja vit fyri sjófólkunum og eru við til at bera arbeiðið fíggjarliga. Umframt innsavningar og burturlutingar, vit hava í ringinum, lata nakrar eisini fasta mánaðarliga gávu til Sjómansmissiónina.
Handaliga gera vit jólapakkar, og á tann hátt stimbra og gleða vit vónandi sjófólkið og ikki minst tey, sum eru á sjónum á jólum.
Harafturat hevur arbeiðið hjá sjómanskvinnuringunum týdning fyri missiónsarbeiðið í bygdunum og býum, tí flestu ringar eru knýttir at staðbundna missiónsarbeiðinum og stuðla tí, sigur Hansa.
Allar vælkomnar
– Kvinnurnar møta væl upp, og tøkk skulu tær fáa fyri tað. Vit eru vanliga 18-20 kvinnur, sum savnast. Kvinnurnar eldast, og tí er bøn og vón mín, at nýggjar kvinnur og gjarna eisini yngri kvinnur koma í ringin hjá okkum og í ringarnar um landið. Skal arbeiðið halda fram, og skulu leiðslurnar endurnýggjast, er hetta neyðugt.
Allar kvinnur skulu vera hjartaliga vælkomnar í ringin, og tær nýtast ikki endiliga at hava sjómann. Mangar og fleiri av teimum ídnastu um landið hava ikki sjómann, men hava kortini hjarta og umsorgan fyri sjófólkunum og vilja stuðla arbeiðinum hjá Sjómansmissiónini. Harafturat er tað hugnaligt og stimbrandi reint menniskjaliga at koma saman í ringunum, sigur Hansa Petersen at enda.
Keldur: Limabókin og onnur skjøl, Elsebeth Malena (Elsmalena) Johansen, Dora Jacobsen og Hansa Petersen.


c: text/html

text:
Leiðreglur hjá WHO útgivnar á føroyskum
Tá álvarsamar farsóttir herja, mugu avgerðir ofta takast í skundi og stundum eisini á ivasomum vísindaligum grundarlagi. Tíðartrýst og avmarkað tilfeingi kunnu forða umhugsan, heildarhugsan og gjøgnumskygni, ið ein sterk, etisk støðutakan annars krevur.
Til at stuðla undir etisku handfaringina í slíkum støðum, hevur heimsheilsustovnurin WHO í 2016 givið út bókling við leiðreglum fyri etiska handfaring av smittusjúkum. Etiska ráðið í Føroyum hevur nú, í sambandi við COVID-19, tikið stig til at týða hendan bókling, og gevur hann út undir heitinum Leiðreglur fyri etiska handfaring av smittusjúkum.
Bóklingurin er í 14 pørtum, sum hvør viðger teir etisku spurningar, sum kunnu knýta seg at einum ávísum øki. Til dømis skyldur hjá stjórnum og altjóða samfelagnum, tillutan av avmarkaðum tilfeingi, gransking í farsóttartíð, skjót vitanarlutan, og rættindi og skyldur hjá heilsustarvsfólki.
Bóklingurin er ætlaðar sum íkast til almennar, fólkaheilsuligar etiskar leiðreglur. Tær skulu tí lesast saman við meira almennum vegleiðingum um evnir sum fólkaheilsueftirlit, gransking við menniskjum, og tørvin hjá viðbreknum bólkum.
Etiska ráðið vónar, at bóklingurin er brúkiligur hjá myndugleikum, læknum, heilsustarvsfólkum, granskarum, framleiðarum av heilivági og heilsuútgerð, hjálparfelagsskapum, tíðindafólkum og øðrum viðkomandi pørtum, ið ráðleggja og taka lut í átøkum móti farsóttum bæði í privata og almenna geiranum.
Les bóklingin undir Útgávur.
Koronutiltøkini og tey gomlu á røktarheimunum
Hetta hevur fingið fleiri at seta spurnartekin við støðuna.
Í fyrsta lagi verður spurt, hví tað er verri at doyggja av koronu enn øðrum sjúkum, og í øðrum lagi, hví tey gomlu ikki sjálvi skulu sleppa at gera av, um tey vilja sita avbyrgd ella ikki.
Víst hevur verið á, at tað fyri mong av teimum gomlu er nógv verri at sita avbyrgd í einsemi sína seinastu tíð, tá tey hava mest brúk fyri at hava fólk um seg, enn at vita seg vera í vanda fyri at verða smittað av koronu ella øðrum sjúkum.
Leggjast skal afturat, at hetta er ikki ætlað sum ein atfinning, men partur av viðgerðini.
Tá Føroyar um miðjan mars mánað fór niður í ferð fyri at forða fyri, at COVID-19-smittan breiddi seg, hevði tað eisini við sær, at øll fyriskipað felags tiltøk fyri eldri borgarar, sum eldratænasturnar vanliga veita, vórðu avlýst, og bústovnar, ellis- og røktarheim vórðu stongd fyri allari vitjan.
Tá slík støða við ókendari, illa smittandi umfarssótt so brádliga tekur seg upp, er tað skiljandi, at skjót og strong tiltøk mugu setast í verk til tess at verja samfelagið alt fyri smittuni.
Tað er ymist sum lond hava valt at verja sínar borgarar, summi hava viðtikið lógir, sum skerja grundleggjandi mannarættindi í avmarkaða tíð, onnur vilja ikki ganga tann vegin, men heita í staðin á borgarar sínar um sjálvbodnar at fylgja tilmælunum frá myndugleikunum.
Føroyar valdu hendan seinna leistin, og tað hevði við sær, at grundleggjandi rættindini hjá øllum borgarum í landinum, eisini teimum gomlu, vóru óbroytt, hóast nógv avmarkandi tiltøk hava verið sett í verk; til dømis hava skúlar, mentanarstovnar og partar av vinnulívinum verið stongdir, fólk í almennum størvum hava verið send til hús at arbeiða, og røktarheim hava sum nevnt verið stongd fyri allari vitjan.
Vit kunnu í dag fegnast um, at tiltøkini til fulnar hava virkað eftir ætlan, og nú ongin COVID-19-smitta longur er í landinum, hava myndugleikarnir gjørt av at lata eldraøkið stigvíst upp aftur, so at tey eldru kunnu fáa vitjan og ein meira innihaldsríkan gerandisdag.
Men hevur prísurin verið ov høgur fyri summi?
Tá ið talan er um avmarkingar í frælsi hins einstaka, so sum avbyrging ella ikki, mælir
heimsheilsustovnurin, WHO, í etisku leiðreglum sínum Guidance For Managing Ethical Issues In Infectious Disease Outbreaks (2016) myndugleikunum til altíð at seta sær spurningin, um avleiðingarnar av tiltøkunum standa mát við skerjingina í frælsinum hjá tí einstaka, ella um sama ella betri úrslit kundi fingist við linari tiltøkum?
WHO mælir eisini politikarum og øðrum, sum taka avgerðirnar, til at lurta eftir og taka ímóti ráðum frá øllum, sum virka innan eldraøkið, feløgum, einstaklingum og øðrum, um hvussu frælsisskerjingin ávirkar sum minst. Eisini verður mælt til, at tað almenna kunnar bæði greitt og ofta um allar avmarkingar, sum ávirka frælsið hjá tí einstaka og rættin at ráða sær sjálvum.
Etiska ráðið heldur, at sæð frá einum etiskum sjónarhorni hevur kunningin frá almennu Føroyum yvirhøvur verið nøktandi. Avleiðingarnar av tiltøkunum hava eisini yvirhøvur staðið mát við skerjingina í frælsinum hjá tí einstaka.
Etiska ráðið heldur tó, at tá talan er um tey gomlu á røktarheimunum, áttu myndugleikarnir at verið farnir fram við størri varsemi. Teir áttu at sett sær spurningin, um ikki serligar fyriskipanir kundu verið settar í verk nógv fyrr, sum tryggjaðu teimum gomlu betri møguleikar at fáa vitjan og at vera saman við øðrum. Havast má í huga, at røktarheimini eru heim teirra, sum búgva har, og at mong teirra hava ikki langa tíð eftir at liva í.
Etiska ráðið heldur, at myndugleikarnir í hesum máli hava verið ov paternalistiskir og í ovurumsorgan hava sett til viks autonomiina hjá teimum gomlu. Atlit til sjúkrahús- og heilsuverk, røktarstarvsfólk og onnur hava helst vigað tyngri enn atlitið til sjálvavgerðarrættin og lívsvirðini hjá teimum gomlu, og tað hevur gingið nógv út yvir teirra lívsgóðsku hesa tíðina.
Etiska ráðið heldur, at her er talan um eitt øki, sum krevur serligt varsemi og serlig atlit frá samfelagnum. Tí verður heitt á avvarðandi myndugleikar, Heilsumálaráðið, Almannamálaráðið og Kommunufelagið, um at hyggja nærri eftir, hvussu hendan avbjóðing verður loyst á ein betri hátt, skuldi smittustøða við koronu ella aðrari ókendari, illa smittandi umfarssótt aftur tikið seg upp.
Etiska ráðið bjóðar seg eisini til at ráðgeva og at koma við hugskotum, um myndugleikarnir hava áhuga í tí.
Ársfrágreiðing 2019
Í frágreiðingini kanst tú lesa um uppgávuna hjá Etiska ráðnum, um ráðslimirnar, um virksemið hjá ráðnum seinasta árið, og um ætlanirnar hjá ráðnum fyri 2020. Ársfrágreiðingin er einans teldutøk.
Les ársfrágreiðingina her.
Etisk argumentatión
GREIN, umsett út norskum
Biotøkni hevur við sær nýggjar etiskar tvístøður
Hvussu eiga vit at skifta orð um og svara hesum á ein góðan og uppbyggjandi hátt?
Hvørjar íleguroyndir kunnu foreldur bíleggja av sínum børnum? Eru mørk fyri, hvussu langt vit eiga at fara, fyri at broyta náttúruna við hjálp av tøkni? Eru tað summir tøkniligir møguleikar, vit ikki eiga at brúka, hóast tað kann vera til gagns fyri onkran?
Henda útgávan er talgild og kann takast niður við at trýsta her.
Ársfrágreiðing 2018
Etiska ráðið hevur givið út fyrstu ársfrágreiðingina.
Í frágreiðingini kanst tú lesa um uppgávuna hjá Etiska ráðnum, um ráðslimirnar, um virksemið hjá ráðnum fyrsta árið og um ætlanirnar hjá ráðnum fyri 2019. Ársfrágreiðingin er einans teldutøk.
Les ársfrágreiðingina her.

robotstxt: allowed

filter: keep


text:
Caymanoyggjar
Caymanoyggjar er eitt bretskt oyggjaland í Vesturkaribiska Havinum. Oyggjabólkurin fevnir um oyggjarnar Grand Cayman, Cayman Brac og Little Cayman. Oyggjarnar liggja sunnanfyri Kuba og í ein landnyrðing av Jamaika. Caymanoyggjar eru partur av Stóru Antilluoyggjunum og av Vestaru Karibisku Oyggjunum. Oyggjarnar hava altjóða frálandavinnu. Fólkatalið á Caymanoyggjunum er umleið 55.000. Høvuðsstaðurin eitur George Town, har búðu 27.704 fólk í 2010.
SøgaEdit
Oyggjarnar verða fyrstu ferð nevndar 10. mai 1503 á fjórðu ferðini hjá Christopher Columbus til Nýggja Heimin. Hann nevndi oyggjarnar Las Tortugas eftir teimum nógvu skjaldbøkunum, ið hann sá har. Tann fyrsti onglendarin, sum man veit um, ið vitjaði oyggjarnar, var Sir Francis Drake í 1586. Hann nevndi oyggjarnar Cayman eftir caiman, sum er eitt Neo-Taino orð fyri "alligator". Oyggjarnar vóru stórt sæð óbygdar til 17. øld.
ÍtrótturEdit
Cayman Islands luttaka í Oyggjaleikum eins og Føroyar, tær gjørdust limur í 1999 og hava luttikið síðan. Cayman Islands gjørdust nummar 6 á Oyggjaleikum 1999.


text:
Línuskip: Eitt eru á landgrunninum, eitt við Ísland og tvey eru á Íslandsrygginum. Tað á landgrunninum fiskar mest av longu og brosmu og so nakað av toski og hýsu , tað við Ísland er meira blandað, meðan tey á Íslandsrygginum fiska mest tosk, svartkalva, blálongu og so nakað av lira. Vit rokna við trimum skipum fyrst í vikuni og so eitt seinni í vikuni.
Útróður: Streymurin er harður, men batnar sum vikan gongur, veðri verður hampuligt, so vantandi verður nakað av útróðri. Bátarnir fáa mest av hýsu og so nakað av toski.
Djúpvatnstrolarar:Tveir eru vestanfyri og fiska kongafisk og landa í vikuni.
Partrolarar: Øll, uttan tvey, pør eru til fiskarí. Øll pørini fiska upsa og er fiskaríið tíverri smáligt fyri tíðina. Skipini landa sum vikan gongur.
Trolbátar: Seks trolbátar eru til fiskarí. Ein er eystanfyri og fiskar mest av havtasku, og so eru hinir norðanfyri og fiska mest av toski, hýsu og flatfiski. Onkur landar mánadagin og hinir sum vikan gongur.
Garnaskip: Tvey fiska svartkalva. Eitt landar mánadagin og hitt síðst í vikuni. Fiskaríið er smáligt. Eitt fiskar havtasku. Tað landar miðskeiðis í vikuni.


text:
Vit halda, at børnini í Eysturkommunu eru sera heppin. Hyggið bara her.
Friday, August 31, 2012
Hansina Iversen prýðir Leirvíkar Skúla
Við tí fyri eyga at gera listina til ein náttúrligan part av gerandisdegnum, hevur Eysturkommuna avgjørt, at eitt prosent av byggikostnaðinum av kommunalum byggiætlanum, skal brúkast uppá list. Nýggi tilbygningurin til Gøtu skúla var tann fyrsta prýðingaruppgávan, sum kommunan við fakligari vegleiðing bað listamannin, Tummas Jákup Thomsen um at gera síðsta summar. Í summar hevur Hansina Iversen prýtt nýggja tilbygningin í Leirvíkar skúla.
Vit halda, at børnini í Eysturkommunu eru sera heppin. Hyggið bara her.
Vit halda, at børnini í Eysturkommunu eru sera heppin. Hyggið bara her.
Posted by Listin at 9:15 AM
Labels: IS, Myndlist, Prýðisuppgávur
Thursday, August 30, 2012
Rannvá Holm Mortensen sýnir fram í Århus
Rannvá Holm Mortensen hevur í løtuni framsýning í Aarhus Kunstbygning og tað er í hesum sambandi, at danska listheimasíðan www.kunsten.nu skrivar um listakvinnuna: "Isbjørne, Anders And og Dronningen er alle motiver i Rannvá Holm Mortensens kollageværk Communication, hvor hun leger med det humoristiske og seriøse i en diskussion om den politiske situation på Færøerne. I hendes andet store kollageværk, Der skal komme Dage, drager hun paralleller mellem historien, kunsthistorien, socialismen og arbejder-bevægelsen i drømmen og troen på et nyt ståsted for fællesskabet...". Lesið restina av tekstinum og síggið myndir frá framsýningini her:
http://www.kunsten.nu/artikler/artikel.php?rannva+holm+mortensen+betragtninger+og+dr%C3%B8mme+aarhus+kunstbygning
Posted by Listin at 12:09 PM
Wednesday, August 29, 2012
Altartalvumyndir
Torbjørn Olsen er aftur farin í holtur við at mála eina altartalvu til eina danska kirkju og aftur hesa ferð er tað beiggi listamannin, grafikarin Marius Olsen, sum stendur model í leiklutinum sum Jesus. Myndevnið er av nátturanum í Emmaus áðrenn Jesus fer til himmals. Teir báðir, Andrias Andreassen og Bruno Mikael Eysturstein standa model sum lærusveinarnir og Bruno hevur tikið nakrar fínar svarthvítar myndir í atelierinum, sum vit seta inn her saman við avvarðandi bíbliuteksti.
13Tveir av teimum fóru sama dagin til bygd, ið æt Emmaus og var 60 stadiur frá Jerúsalem.14Teir tosaðu hvør við annan um alt hetta, ið hent hevði.15Meðan teir nú tosaðu saman og spurdu hvør annan, kom Jesus sjálvur til teirra og fylgdist við teimum.16Men eygu teirra vórðu hildin aftur, so teir kendu Hann ikki.17Hann segði við teir: "Hvat er tað, tit tosa um hvør við annan, meðan tit ganga?" Og teir stóðu sorgarfullir.18Annar teirra - hann æt Kleopas - svaraði Honum: "Ert Tú einsamallur so fremmandur í Jerúsalem, at Tú veitst ikki, hvat har hevur hent hesar dagar?"19Hann spurdi teir: "Hvat tá?" Teir svaraðu Honum: "Tað við Jesusi úr Nazaret, sum var profetur, mektigur í verki og orði fyri Gudi og øllum fólkinum,20og hvussu høvuðsprestarnir og ráðharrar okkara hava givið Hann upp til deyðadóm og krossfest Hann.21Vit vónaðu, at Hann var tann, ið skuldi endurloysa Ísrael; men tó - oman á alt hetta er í dag triði dagurin, síðani hetta hendi.22So hava eisini nakrar av kvinnum okkara gjørt okkum ovfarnar. Tær vóru tíðliga í morgun við grøvina23og funnu ikki likam Hansara; so komu tær og søgdu, at tær høvdu sæð sjón - einglar, sum høvdu sagt, at Hann livir.24Nakrir av teimum, ið við okkum vóru, fóru tá út til grøvina og funnu tað so, sum kvinnurnar høvdu sagt; men Hann sóu teir ikki."25Tá segði Hann við teir: "Tit lítið hugsandi og trekhjartaðu at trúgva øllum tí, ið profetarnir hava talað!26Átti Kristus ikki at líða hetta og so fara inn til dýrd Sína!"27Hann byrjaði nú frá Mósesi og frá øllum profetunum og útlegði fyri teimum tað, sum í øllum skriftunum var sagt um Hann.28Nú nærkaðust teir bygdini, ið teir fóru til, og Hann lætst, sum Hann ætlaði Sær longur.29Tá noyddu teir Hann og søgdu: "Verð hjá okkum, tí tað líður at kvøldi, og dagurin hallar!" Tá fór Hann inn at vera hjá teimum.30Táið Hann so sat til borðs við teimum, tók Hann breyðið, signaði og breyt tað og gav teimum.31Tá vórðu eygu teirra latin upp, og teir kendu Hann; men so hvarv Hann teimum úr sjón.32Teir søgdu nú hvør við annan: "Brann ikki hjartað í okkum, táið Hann talaði við okkum á vegnum og læt okkum upp skriftirnar!"33Og teir reistust í sama tíma og fóru aftur til Jerúsalem; har funnu teir hinar ellivu savnaðar, og teir, ið við teimum vóru. Teir søgdu34"Tað er satt, at Harrin er risin upp - Hann er sæddur av Símuni!"35Tá søgdu teir frá tí, sum hent hevði á vegnum, og hvussu Hann varð kendur av teimum, táið Hann breyt breyðið.36Meðan teir nú tosaðu um hetta, stóð Hann sjálvur mitt ímillum teirra; og Hann segði við teir: "Friður veri við tykkum!"37Tá óttaðust teir og ræddust og hildu, at tað var anda, teir sóu.38Men Hann segði við teir: "Hví ræðast tit, og hví kemur ivi upp í hjørtum tykkara?39Hyggið hendur Mínar og føtur Mínir, at tað eri Eg sjálvur! Nemið við Meg og síggið! Andi hevur jú ikki hold og bein, sum tit síggja, Eg havi!"40Táið Hann hevði sagt hetta, vísti Hann teimum hendur Sínar og føtur Sínar.41Og táið teir ikki trúðu enn - fyri gleði - og undraðust, segði Hann við teir: "Hava tit okkurt etandi her?"42Tá góvu teir Honum stykki av steiktum fiski og nakað av hunangskøku.43Hann tók tað og át tað fyri eygum teirra.44Og Hann segði við teir: "Hetta eru orð Míni, sum Eg talaði við tykkum, meðan Eg enn var hjá tykkum, at alt mátti ganga út, sum skrivað er um Meg í Móselóg, profetunum og sálmunum."45So læt Hann upp vit teirra, so teir skiltu skriftirnar.46Og Hann segði við teir: "So er skrivað, at Kristus skuldi líða og triðja dagin rísa upp frá hinum deyðu,47og at í navni Hansara umvending og syndafyrigeving skal verða prædikað fyri øllum fólkasløgum, og byrjast í Jerúsalem.48Tit eru vitni um hetta.49Og Eg sendi yvir tykkum tað, sum Faðir Mín hevur lovað; men tit skulu verða í staðnum, inntil tit verða latnir í kraft av hæddini."50So fór Hann við teimum út móti Betania; Hann lyfti nú upp hendur Sínar og signaði teir.51Og í tí Hann signaði teir, skiltist Hann frá teimum og varð tikin upp til Himmals.52Tá tilbóðu teir Hann og fóru aftur til Jerúsalem við stórari gleði.53Og teir vóru altíð í templinum, og prísaðu Gudi.
Posted by Listin at 7:37 AM
Tuesday, August 28, 2012
MÁLNINGAR
Eftir Alexandur Kristiansen
kuffertið rætt. Og tað er ikki bara sum at siga tað. Eg sá eina røð av
sjálvsmyndum fara framvið málaðar í olju, tjúkt var smurt uppá í støðum,
har niðri í einum horni og ljósið setti inn í kroppin eins og fuglar í einum
tómum verksmiðjubygningi.
urtagarði, sum stóð tigandi í myrkrinum. Og har vóru hús dagandi upp
móti svørtu luftini.
Um myrkar nætur og pietistiskar kvøldsetur; men sum á føroyskum
einans kunnu umsetast til ljóslivandi festivalar ella oljugrundaðar
undirlutakenslur.
Eg helt, at tað regnaði og at tað var orsøkin til, at myndirnar vóru sokornutar. Men kanska fór eg skeivur, kanska ræður tað bara um at pakka
kuffertið rætt. Og tað er ikki bara sum at siga tað. Eg sá eina røð av
sjálvsmyndum fara framvið málaðar í olju, tjúkt var smurt uppá í støðum,
meðan skavað var aðrastaðni, so eg fekk eina kenslu av, at eg hevðistaðið har alt ov leingi og hugsað alt ov skjótt. Tá kom sólin undan heilt
har niðri í einum horni og ljósið setti inn í kroppin eins og fuglar í einum
tómum verksmiðjubygningi.
Tá brádliga sá eg myndir av sjónum, myndir av bátum langt burturi,har var eisini ein mynd av einum vita og greinaverkinum í einum gomlum
urtagarði, sum stóð tigandi í myrkrinum. Og har vóru hús dagandi upp
móti svørtu luftini.
Men á middegi fór at kava.
Og nú eg havi skrivað hetta, tykist tað, sum havi eg skrivað tað viðbókstavum so løgnum, sum bert sálmar eru skrivaðir við á upprunamálinum.
Um myrkar nætur og pietistiskar kvøldsetur; men sum á føroyskum
einans kunnu umsetast til ljóslivandi festivalar ella oljugrundaðar
undirlutakenslur.
Tí er tað, at tað gráa ber á blátt í hesum myndum, tú sært ein seinnapartá vetri.
Posted by Listin at 9:23 AM
Labels: Skaldskapur, Yrkingar
Monday, August 27, 2012
RANNSÓKNARFARAR
Eftir Alexandur Kristiansen
Eg hevði staðið har so mangan áður úti á Skinnaraskeri, nú sat eg harskóleysur og læt aldurnar skola um føturnar. Hosurnar hevði eg stappað
niður í skógvarnar, sum eg hevði sett nakað niðanfrá, at teir ikki skuldu
verða tiknir út av havsins fløðandi alfabeti.
Tá bar eg eyga við trý skýggj, sum komu rekandi inn av havinum, og eghoyrdi aldurnar suffandi boða frá hesum fremmandu nøvnunum: Nina,
Pinta og Santa Maria. Og eg visti, at eg hereftir noyddist at læra meg at
stava hesi nýggju orðini sum dagliga rundaðu Stongina og kastaðu
akker á teimum føroysku firðunum.
Nærri og nærri komu tey, so eg reistist og læt meg í um føturnar.Eg las hesi nýggju orðini eina ferð aftrat og fór til gongu. Eg gekk upp
einar trappur og avgjørdi meðan eg gekk hvønn lit tær skuldu hava.
Eg gekk fram við kirkjuni og ivaðist, um eg skuldi fara at ringja. Eg
gekk fram við tinghúsinum, men har var tøgn. Og so steig eg inn í
stóra keypsskálan.
Har óku innkeypsvognarnir millum brattar hillar og glitrandi vørur,inn í ein heim, sjómenn einki vita um, og tá vit troyttast, kunnu vit seta
vognarnar frá okkum í onkrum innviki og fara upp í matstovuna at
keypa dagsins rætt.
Innkeypsvognarnir eru smá skip, sum vit føra, uttan ljóð, tað er ikkineyðugt at siga so nógv. Vit sigla framvið Borðuni og leggja stilt í
Brandansvík, taka eina glógvandi vøru fyri og aðra eftir og leggja hana
í vognin til hinar vørurnar. Okkum nýtist hesar vørur. Epli, kaffi og
fótonglar av ymiskum slag.
Soleiðis sættast vit við lívið. Soleiðis verður málið ein silkimjúk lína
vit lesa okkum eftir. Eg blundi eina løtu og sigi so við meg sjálvan, at
litirnar havi eg ið hvussu er sjálvur valt.
Og alsamt nærri koma skýggini.
Og at enda eru ongar trappur longur, eingir litir, ið øsa teg, eingin klokka
ið sigur, at tú skalt skunda tær, einans hin gráa hellan, ið strekkir seg heilt
inn í allar framtíðar keypsskálar. Og Amerika, ið enn einaferð
finnur Columbus.
Posted by Listin at 9:50 AM
Labels: Skaldskapur, Yrkingar
Sunday, August 26, 2012
Hjarta
Ofta hör jag skrapa i min egen mun en röst
Och blekt är omkring allt
Tre gånger har jag sett mitt hjärta
Det var inifrån, Genomlyst
I springan mellan två ben
Yrking: Ann Jäderlund
Mynd: Heiðrik á Heygum
Posted by Listin at 12:18 PM
Saturday, August 25, 2012
Longsul eftir summarnáttini
Líka síðani filmin "Passasjeren" hjá Sakaris Stórá frá 2009 hava vit glett okkum. Alt summar hava vit glett okkum og vónirnar hava ment seg til longsul, og nú kunnu vit næstan ikki bíða meira. Tí “Passasjeren” var ein so poetiskur, sterkur, djúpur og hugtakandi filmur, at vónirnar til “Summarnátt”, sum er fyrsti føroyski stuttfilmurin hjá leikstjóranum, eru øgiligar. Men umframt at hava einastandandi ans fyri myndum, máli, huglagi og frásøgn, hevur Sakaris Fríði Stórá eisini fullvísan ans fyri tí loyndarfulla og hevur tessvegna ikki avdúkað nakað yvirhøvur um nýggja filmin inntil nú.
Vit vita bara, at Summarnátt er ein ungdómsfilmur við tveimum gentum í høvuðsleiklutunum. At leikararnir vórðu funnir umvegis eina audition. At filmurin er filmaður á Sandoynni við einum øgiliga lítlum toymi og at øll í toyminum vóru føroyingar uttan fotografurin, sum var úr Belgia. At Mikael Blak hevur gjørt tónleikin til filmin, og at tónleikurin er tikin upp hjá Benjamin Petersen í Gøtu. At filmurin í stuttum snýr seg um kærleika, vinarlag og kanska serliga tað smølu gjónna millum kærleika og vinarlag, og at filmurin í mun til nógv annað ungdómstilfar, ongar pedagogiskar ella moralskar peikifingrar hevur um hvat er rætt ella skeivt.
Tessvegna eru vit ovurfegnar um, at Sakaris Fríði Stórá vildi svarað uppá nakrar spurningar, so at eitt sindur av okkara stóra forvitni verður nøktað áðrenn longsulin eftir Summarnátt endiliga finnur ró, tá filmurin verður frumsýndur á Sandoynni síðst í septembur ella fyrst í oktobur. Leikstjórin vónar, at filmurin eisini verður vístur í Havn.
Kærleiki er nakað, sum tey flestu kunna relatera til. Tað er nakað, ið upptekur okkum nógv sum menniskju. Onkur vildi enntá sagt, at kærleiki er tað sum ger okkum til menniskju.
So tað er helst av hesi orsøk, at kærleiki hóskar so væl til film. Tað gera øll evni, sum eru fundmental í okkara tilveru.
Ber til at siga nakað nýtt um kærleika?
Fortreytin fyri eini kærleikssøgu er ikki "drongur fann gentu og tey livdu eydnusom saman í allar ævir". Kærleiki hevur nógvar nuansur. Og tað finnast so nógv sløg av kærleika. Tað er eisini kærleiki, tá alt fer í hundarnar í sjálvari leitanini eftir kærleikanum.
"Summarnátt" snýr seg ikki bara um kærleika, men eisini vinarlag, og kanska serliga ta ofta ódefinerandi gjónna millum vinarlag og kærleika. Tað er har, tað gerst spennandi.
Filmur snýr seg ikki um hvørjar søgur mann sigur, men heldur, hvussu mann sum leikstjóri velur at siga tær.
Filmur snýr seg ikki um hvørjar søgur mann sigur, men heldur, hvussu mann sum leikstjóri velur at siga tær.
Hví velur tú at gera ein ungdómsfilm?
Summarnátt brýtur eitt sindur frá filmunum, eg fyrr havi gjørt, ið snúgva seg um einsamallar einarar, ið liva sítt friðarliga lív. Hesin filmurin snýr seg um tvær 16 ára gamlar vinkonur.
Eg vildi fegin bróta eitt sindur frá teimum søgunum eg fyrr havi fortalt, sjálvt um frásagnarstílurin enn er eitt sindur tann sami. Men eg haldi, at ungdómsfilmar eru áhugaverdir. Tað er áhugavert at greiða frá einum aldursbólki, sum stendur á gáttuni til tað vaksna lívið. Tilverufatanin og sjálvsuppfatanin broytast konstant, og alt er onkusvegna meir spennandi, tá man er 16 ár og sæð úr einum filmsligum frásagnarhorni, er hetta gull.
"Ungdómsfilmur" merkir í hesum førinum bara filmur um ungdóm. Eg rokni við, at øll sum einaferð hava verið ung, kunna relatera minst líka sterkt til filmin, sum tey, ið enn eru ung.
Um tað pedagogiska og moralska er lagt á hyllina, á hvønn hátt ynskir tú so at samskifta við ung fólk og við okkum, sum hava verið ung?
Øll ung fólk hava gjørt ymiskt ábyrgdarleyst og hava tikið avgerðir sum ikki neyðturviliga eru rættar. Tað er ein partur av ungdómslívinum. Og tað hevði verið óerligt um eg gjørdi ein film um ungdómar sum bara gjørdu tað rætta og sum angraðu alt tað skeiva og frávikini.
Eg iriterist ofta um, at ein stórur partur av ungdómstilfari altíð talar niður til lesaran/áskoðaran, heldur enn at samskifta við tey í eygnahædd. Og tað ber ikki til um ein peikifingur altíð skal vera hevjaður og fortelja fólki hvussu umráðandi tað er at uppføra seg pent og at angra síni mistøk.
Sum filmskapari er mín uppgáva at siga søgur, mín uppgáva er ikki at siga fólki hvat er rætt og hvat er skeivt. Eg lýsi bara nakrar hendingar og nakrar kenslur, og so kunna áskoðarinir sjálvir gera sær eina meining um tingini.Ein stuttfilmur blívur so øgiliga stuttur, um hann ikki livir víðari í tonkunum hjá áskoðarunum aftaná, at rulliteksturin er liðugur.
Ger tað stuttfilmin meira áhugaverdan, at hann í størri mun leggur upp til ein opnari form og eru nakrir listarligir møguleikar í stuttfilmi, sum ikki eru í longri spælifilmum?
Tað sum er mest spennandi við stuttfilmi, er at tað eru so nógvir mátar at siga ein stuttfilm. Í einum stuttfilmi hevur man leysari teymar og størri frælsi til at úttrykkja seg listarliga. Ein longri spælifilmur skal lúka nakrar ávísar treytir, bæði í bygnaði og útrykkið. Annars er eingin áhugaður í at fíggja hann. Men tað er avbjóðandi at skriva ein góðan stuttfilm. Ein hevur sera stutta tíð til at etablera søguna, støðini, leiklutirnar og stemningin. Og tað er eisini ringt at siga eina góða søgu uppá stutta tíð í filmi. Óansæð, so er tað ein avbjóðing sum mær dámar, og við "Summarnátt" haldi eg ikki at eg havi valt at loypa upp um garðin har hann er lægstur.
At filmarnir, eg geri, eru nokkso opnir til tulkingar, er nokk bara tí mær sjálvum dámar filmar sum ikki eru yvirfrásagdir. Og ein 10 minuttir stuttfilmur sum kann liva víðari í tonkunum á áskoðarunum, er altíð betri enn ein langur spælifilmur sum er gloymdur tá ljósini í biografinum tendra.
Kanst tú nevna nakrar filmsskaparar, sum hava týdning fyri úttrykkið ella frásagnarháttin í Summarnátt?
Um eg skal nevna nakrar filmskaparar, sum hava inspirerað meg til Summarnátt, eru tað helst Rúnar Rúnarsson, Lynne Ramsey og Christina Rosendahl, ið øll eru lutfalsliga ung filmslistarfólk, sum hava gjørt stuttfilmar um ungdóm. Men eg eri eisini inspireraður av eldru filmunum hjá Roy Andersson og Lukas Moodysson, og so sjálvandi eisini Dekalog røðini hjá Kieslowski
Har eru fleiri norðurlendsk nøvn. Finst nakað serligt eyðkenni fyri norðurlendska filmslist?
Ja, tað haldi eg. Innan norðurlendskan stuttfilm hava nógvar nærlagdar karakterfrásagnir verið, sum eisini eru merktar av einum sera væl gjøgnumførdum estetikki. Mær dámar væl ta norðurlendsku realismuna, sum er eitt sindur grovkornað, samstundis sum hon alíkavæl er sera vøkur. Evnini eru ofta seksualitetur og samleiki, lagt fram á realistiskan men allíkavæl poetiskan hátt. Tað er ikki mín lutur at definera tað, sum onnur gera og hvat eg sjálvur geri, men eg haldi, at tað er okkurt serstakt við nógvum norðurlendskum stuttfilmum. Kanska fólk eru troytt av at síggja filmar um stórhendingar og hetjur, og heldur vilja síggja eina reflektión av teimum sjálvum og tí samfelagnum, tey liva í. Vónandi er tað so.
Og at enda. Sambært onkrum, sum tú hevur sagt, hevur hugurin til at filma á Sandoynni verið sera lítil. Men nú skuldi tað vera Sandoy allíkavæl. Hví?
Ymsar grundir eru til tað. Aftaná nøkur øgiliga fávitskut og tápulig politisk úttalilsir í vetur, setti eg mær mestsum fyri, at eg ongantíð í lívinum skuldi filma nakað á Sandoynni. og allarminst í Skopun. Eg hevði heilt erligt fatanina av, at list veruliga var óynskt her suðuri og at tað tískil hevði verið tápuligt at roynt at skapa nakað her. Men soleiðis var tað ikki allíkavæl. Eg fekk ótrúliga nógvan stuðul frá bygdini og oynni, sum hevði við sær, at tað brádliga kendist natúrligt at filma á Sandoynni. Øll sum eg spurdi um hjálp til eitthvørt vóru fús til at hjálpa eftir førimuni. Bæði einstaklingar og fyritøkur.
Sandoyggin hevur eisini tann fyrimunin, at hon er ikki er so øgiliga markant visuelt í mun til nógv onnur støð í Føroyum. Tú fært brúkt náttúruna á Sandoynni, uttan at alt sær út sum eitt postkort. So tú kanst skapa vakrar føroyskar myndir uttan at landslagið fær ein ov stóran leiklut. Fjarstøðan á Sandoynni er eisini stutt. Sandoyggin var perfekt til henda stuttfilmin, og nógvar filmsframleiðslur høvdu havt gott av at verið filmaðar her. Fyribils er ætlanin at filma mín næsta stuttfilm á Sandoynni. Tað hevði verið positivt um lokalpolitikararnir høvdu roynt at fjálga um verandi umstøður og teir møguleikar, sum Sandoyggin hevur, heldur enn at brúka tingsins røðarapall til at hunddálka tey sum royna at skapa nakað, og harvið taka hugin frá fólki til at skapa nakað á oynni. Tað hevði tænt øllum væl. Men politikkur er ikki mítt kall. So ta uppgávuna kunnu tey fólkavaldu hava í frið fyri mær.
Posted by Listin at 10:36 AM
Friday, August 24, 2012
Úr The Tempest
Be not afeard; the isle is full of noises,
Sounds and sweet airs, that give delight and hurt not.
Sometimes a thousand twangling instruments
Will hum about mine ears, and sometime voices
That, if I then had waked after long sleep,
Will make me sleep again: and then, in dreaming,
The clouds me thought would open and show riches
Ready to drop upon me that, when I waked,
I cried to dream again.
Tekstur: William Shakespeare, úr The Tempest
Mynd: Marius Olsen
Posted by Listin at 1:52 PM
Labels: KP, Myndlist, Skaldskapur
Thursday, August 23, 2012
Listanátt í Helsinki
Í kvøld er listanátt í Helsinki við yvir 200 listatiltøkum á skránni. Vit nevna tað bara her, tí vit hildu hesa myndina vera inspirerandi...
Posted by Listin at 8:16 PM
Labels: Framsýningar, KP
Tíðindaskriv: Stór listauppboðssøla í Østrøm
Hóskvøldið 30. august 2012 kl. 19.00 letur framsýningin hjá LGBT Føroyar aftur. Samstundis verður skipað fyri stórari listauppboðssølu við listaverkum hjá m.a. Beintu av Reyni, Heiðriki á Heygum og Hansinu Iversen, har allar inntøkurnar fara óskerdar til arbeiðið hjá LGBT Føroyar.Í umleið ein mánaða hevur slóðbrótandi vísinda- og listarlig framsýningin, “Hvat er natúrligt?” verið opin í Østrøm. Framsýningin tvinnar altjóða vísindagransking saman við føroyskari og norðurlendskari list í eini roynd at lýsa sam- og tvíkyndleika millum norðurlendsk djór. Tað er rørslan LGBT Føroyar, ið hevur skipað fyri framsýningini, ið hevur verið serstakliga væl vitjað av bæði føroyingum og ferðafólki.
Hóskvøldið 30. august 2012 kl. 19.00 letur framsýning aftur fyri seinastu ferð. Samstundis verður skipað fyri stórari uppboðssølu í hølinum hjá Østrøm, har møguleiki verður fyri at ogna sær eitt petti av føroyskari lista- og LGBT søgu.
Á uppboðssøluni verða listaverk hjá hesum listafólkum seld til hægst bjóðandi: Aggi Ásgerð Ásgeirsdóttir, Annika Arge Gregoriussen, Bartosz Kosowski, Beinta av Reyni, Devon Doss, Ditte M. Joensen, Hanni Bjartalíð, Heiðrik á Heygum, Hansina Iversen, Hrafnkell Sigurðsson, Marianna Mørkøre, Marius Dam Christophersen (aka Marius Listamaður), Michelle Kondrich, Nerf Herdis Jakobsen, Noah Patrick Pfarr, Rannvá Holm Mortensen og Silja Strøm.Ein sær tey ymisku listaverkini her: http://lgbt.fo/?page_id=2076
Ein samd nevndin í LGBT Føroyar sigur, at tey eru givin at goyma nakað inni í skápinum, og tí skal alt út, nú framsýningin endaliga letur aftur. Umframt listaverkini, fara tí plantsjur (plakatir) við citatum og vísindaligum fakta frá framsýningini eisini á uppboðssølu. Øll søla er bindandi og allar inntøkur fara óskerdar til áhaldandi arbeiðið hjá LGBT Føroyar at skapa javnrætt og størri tolsemi í Føroyum.Aftaná uppboðssøluna verður ”Out Night” aftur á skránni í Sirkus. Eins og vanligt er hetta afturvendandin tiltakið hjá LGBT Føroyar ókeypis og øll eru hjartaliga vælkomin.
Posted by Listin at 7:39 AM
Labels: Myndlist, Tíðindaskriv
Wednesday, August 22, 2012
Eitt monument yvir tilverunnar sorg og kærleika...
"Room" hjá Eivør Pálsdóttir á so mangan hátt ein óvanlig útgáva. Hon er eitt nú óvanliga fjølbroytt. Fløgan tykist eitt sindur popput í støðum, men hon er eisini rokkut, hon er lokal, global, upprunalig, sofistikerað, introvert og ekstrovert og nógv nógv annað, men fyrst og fremst er hon heilt ómetaliga rørandi og tá eg sigi rørandi, so meini eg táravátt rørandi heilt inn á sálina. Sangirnir eru sum vakrir skroypiligir knipplingar, ið eru knýttir kring eitt endaleyst dýpi av sakni. Sorgblídni er alt ov avklárað hugtak til tess at lýsa ta kensluna, sum er gjøgnumgangandi í hesi útgávuni. Tí tað er einki at ivast í, at hon snýr seg um órímiliga og hjartanítandi sorg: "I can´t find my way when you´re not around/ I´m lost like a bird astray high above the ground" og "I will sing the songs we knew/ just to feel close to you..". "Room" er ognað pápa Eivør, Páll Jacobsen, sum brádliga doyði fyri hálvum øðrum ári síðani.
Stóra breiddin viðvíkjandi stíli, sum í fyrstani sýnist vera ein meinbogi hjá útgávuni, gerst so líðandi hennara størsta styrki. Ein skuldi annars hildið tað vera eitt nokkso fitt petti ímillum countrysorgblídni, fólkatónleikaligan innileika og so contemporary klassiska kompositión, men á nýggju fløguni megnar Eivør at favna øllum hesum streingjum og meira, og tað væl at merkja uttan, at tað nakrantíð kenst sum um hon roynir at seta seg millum fleiri stólar. Og álvaratos, so tykist tað ikki sum um Eivør situr. Hon hevur reist seg upp í fulla hædd við eini heilskapaðari útgávu, sum tekur lurtaran á bóli. Hetta ger hon við góðari hjálp frá Tróndi Bogason, sum hevur stóran leiklut við tað, hann hevur tikið lut í bæði tónasmíði, framleiðslu og útseting. Vit eiga sjálvandi at nevna øll tey begávaðu og musikalsku fólkini, sum hava lagt teirra orku í fløguna og tað gera vit eisini niðast á blogginum, men fyri fyrst fegnast vit smánationalistiskt um, at fløgan er upptikin í Føroyum í Studio Bloch niðri á Skálatrøð í Havn, og at ein føroyskur listamaður, Heiðrik á Heygum stendur fyri væl eydnaða cover konseptinum. Myndirnar á fløguhúsanum raka tað flótandi, dremakenda og innhugsna huglagið í fløguni, tað er vakurt og óhugnaligt, eitt sindur sum tá Ofelia verður lýst í myndlistini ella í videolagnum til "Where the Wild Rose grow" hjá Nick Cave og Kylie Minogue.
"James and the cold gun" - haldi tað var soleiðis hann kallaðist, ein herlig contry and western pastisja, sum eg sang saman við Paula í Sandagerði einaferð í 80´unum. Tað var sjálvandi tann geniala Kate Bush, ið var upphav til sangin, hann er á meistaraverki hennara "The kick inside" frá 1978. Tað er kanska serliga teir serstøku, høgu nasalu tónarnar hjá tónleikaliga sterku Kate Bush, sum koma til hugs, tá mann lurtar eftir nýggju fløguni hjá Eivør og sjálvandi kemur lurtarin eisini heilt av sær sjálvum at hugsa um Bjørk, sum jú brúkar klassisk ljóðføri saman við elektroniskum ljóði. Ein kundi eisini nevnt allar møguligar veldugar sangarindir, umframt tær nevndu eisini Anisette og Nina Hagen, men mest av øllum komi eg í tankar um Eivør sjálva og hennara egnu fløgur frá teirri fyrstu fínu útgávuni í 2000 hjá tí 17 ára gamla undurbarninum í Gøtu og fram til seinastu útgávuna "Larva", sum kom í 2010, har úttrykkið var eitt sindur myrkari, meira rokkut og elektroniskt.
Jú, vit fáa av sonnum fullan valuta fyri tær 149 krónurnar, sum fløgan kostaði, tá eg keypti hana í handlinum á Glade Hjørn í gjár. Ljóðið er fantastiskt, tónleikurin er framúr spældur, útsetingarnar varðveita integritetin í tónleikinum, tær tykjast vera gjørdar við virðing fyri listakvinnuni og eru næstan sum smáar listarligar pallsetingar, ið eru bygdar upp, undir og kring yrkingarnar. Tónleikaliga er fløgan detaljurík við øllum møguligum akustiskum og elektroniskum ljóðum, hon er so mikið ljóðføgur, at tú eina løtu kanska mistekur teg og heldur hana vera grunna. Tað er hon ikki, hvørki tónleikaliga ella tekstliga. Ein góður vinmaður mín, sum onkuntíð verður kallaður punk-poetur, helt nú ein dagin fyri, at góður poppur hevði ikki verið í útvarpinum, síðan á døgum Abba. Hann kann trygt leggja "Room" á fløguspælaran. "Green Garden" er ein stillur droymandi sangur, har sorgartónin ljómar frá byrjan í vónleysu bønini um at fáa várið aftur. "Rain" er eins kristalklárt og einfalt lag sum sjálvsagda og sanna staðfestingin, at áin er djúp, tá tað regnar. Lekra útsetingin, kórið og vakra røddin hjá Eivør ger sangin til eitt upplagt hitt - tað er hann longu her í húsinum. Síðsta lagið á fløguni byrjar friðarliga, men byggir upp til ein stórslignan og intensan kærleikshásong, sum væl og virðiliga tangerar "Joga" hjá Bjørk. Tónleikaliga er fløgan full av sitatum av allahanda slag frá romantiskum spagettiwesternljóði og Twin Peaks umframt onkrar heilsanir til 60´ara tónleik við vakurt drynjandi sangi og spakuliga brakandi elektroniskum ljóðkrydd. Útsetingin av "Boxes" er stórsligin og dramatisk, men tað krevst sanniliga, skal hon liva upp til Eivør sum sangara. Tað er ikki løgið, at Eivør ofta verður samanborin við eina villa og ógvisliga náttúrukraft, men hon er annað og meira enn tað og tað er fantastiskt at hoyra hana folda út bæði sína raddarprakt og sín suverena og intelligenta musikalitet í "Boxes". Tað sama er í grundini galdandi fyri alla fløguna, sum er eitt monument yvir tilverunnar sorg og kærleika, hon er í heimsklassa. Takk!
TÓNEIKARAR:
Tróndur Bogason: útseting
Derek Murphy: trummur
Mikael Blak: bass
Magnus Johannesen: klaver og rhodes
Gustaf Ljunggren: guitar
Maria Ljósá: kór
Katie Buckly: harpa
LAGALISTI:
1. Green garden
2. Rain
3. True love
4.
. Wake me up Boxes
5
6. Far away
7. I know
8. Night´s body
9. Room
10.Falling free
Fløgan er upptikin í Studio Bloch í Tórshavn í september 2011 av Jónas Bloch Danielsen.
Ljóðblandað av Addi800 í Room 313 í Reykjavík.
Mastrað av Mandy Parnell í Black Saloon Studio í
. London
Fløguhúsi, layout og myndir: Heiðrik á Heygum.
Tróndur Bogason: útseting
Derek Murphy: trummur
Mikael Blak: bass
Magnus Johannesen: klaver og rhodes
Gustaf Ljunggren: guitar
Maria Ljósá: kór
Katie Buckly: harpa
LAGALISTI:
1. Green garden
2. Rain
3. True love
4.
5
6. Far away
7. I know
8. Night´s body
9. Room
10.Falling free
Fløgan er upptikin í Studio Bloch í Tórshavn í september 2011 av Jónas Bloch Danielsen.
Ljóðblandað av Addi800 í Room 313 í Reykjavík.
Mastrað av Mandy Parnell í Black Saloon Studio í
Fløguhúsi, layout og myndir: Heiðrik á Heygum.
(KP)
Posted by Listin at 10:02 PM
Føroysk listafólk stuðla Pussy Riot
Posted by Listin at 8:25 PM
Føroysk listafólk stuðla Pussy Riot
Posted by Listin at 5:20 PM
Íslendska umboðið á Liverpoolbienaluni
Hanni Bjartalíð verður við á Liverpoolbiennaluni, sum letur upp 15.september. Umframt hann verða eisini grønlendsk og íslendsk umboð. Sigurður Guðjónsson (f.1975) býr og arbeiðir í Reykjavík, har hann gekk á listaskúla, umframt, at hann eisini hevur útbúgving á Akademie der Bildenden Kunsten in Vienna. Sigurður Guðjónsson er eisini tónleikari og er limur í deyðsmetalbólkinum Cranium. Hetta merkir huglagið í listini hjá Sigurði, sum ofta er óunniligt og mystiskt við fokus á orkuna í náttúruni. www.sigurdurgudjonsson.net
Posted by Listin at 2:18 PM
Tuesday, August 21, 2012
Pussy Riot: Punkbøn
Maria Moy Guðs móðir, rek burtur Putin, rek burtur Putin
Maria Moy Guðs móðir, rek hann burtur, vær biðjum teg!
Kirkjulið boyggið knø,
Svartir kjólar erpa sær av gyltum herðaprýði,
Frælsisspøkilsið er farið til himmals,
Gay Pride liggur í fjøtrum og í varðhaldi.
KGB-ovastahalgimennið stígur niður á jørð.
At leiða punkararnar í fangabilar.
Øsið ikki hansara heilagheit, kæru damur.
Haldið tykkum til at elska og eiga børn.
Skræpa, skræpa, henda heilaga skræpa!
Skræpa Skræpa, henda heilaga skræpa!
Niðurlag:
Maria Moy Guðs móðir.
Maria Moy Guðs móðir.
Ver feminist, vær biðjum teg
Ver feminist, vær biðjum teg.
Signað okkara sár-tvitna bastard-boss.
Lat svartar bilar vísa kross.
Missionerurin kraddar inn.
Ogn og pening skava og vinn.
Við Putin heldur patriarkurin Gundi.
Heldur við Guði hildið hann kundi
Kempa fyri rættindum - gloym halgisið
Mótmæl heilaga moy - kom við!
Skræpa, skræpa, henda heilaga skræpa!
Skræpa Skræpa, henda heilaga skræpa!
Maria Moy Guðs móðir, rek burtur Putin, rek burtur Putin
Maria Moy Guðs móðir, rek hann burtur, vær biðjum teg!
Leysliga eftir ensku versiónini hjá Carol Rumens
Posted by Listin at 7:03 PM
Standmyndarokan í fjørðuni í Keypmannahavn
Jú, tey duga eisini í Keypmannahavn... Standmyndin hjá Kim Michael "Zinkglobal - lykilin til framtíðina" verður avdúkað leygardagin á Langelinie, men hevur longu fingið øði í fólk, m.a. arkitekt og professara Christoffer Harlang, sum heldur, at tað er eins og standmyndin roynir at senda fólk apríl ella at tey, sum hava ábyrgdina, t.d. mentanarborgmeistari í Keypmannahavn Pia Allerslev (V), munu hava fingið ógvusligt hitaslag. Havi ikki sæð standmyndina annað enn á mynd í Politiken, men tað tykist sum fer professarin ikki heilt skeivur, tá hann heldur uppá, at standmyndin er amatørkend, óhjálpin og uttan listaligt virði, nú er spurningurin bara, hvørt hon verður sett upp ella ikki. Altso um tað hjálpir nakað hjá at øsa seg. Tað plagar ikki at hjálpa í Havn
Posted by Listin at 8:03 AM
Labels: KP, Standmyndir
Nýggj fløga hjá Eivør: Rúm
Í dag kemur nýggja fløgan hjá Eivør Pálsdóttir, sum hon og maðurin, Tróndur Bogason hava framleitt saman. Fløgan ber heitið Rúm og tey 10 ensku løgini snúgva seg um innari rúm hjá sangskrivaranum, um fjálg barndómsrúm og um tey tómrúm, sum koma av at missa. Fleiri av løgunum eru sostatt skrivað aftan á, at Eivør Pálsdóttir fyri góðum ári síðani brádliga og óvæntað misti pápa sín og hetta hevur sítt árin á nýggju fløguna, sum Tutl gevur út. Sambært heimasíðuni hjá DR fer Eivør at hava konsert har í konserthúsinum í heyst við sangum frá nýggju fløguni, har hon og maðurin hava megnað at blanda fólkatónleikalig brøgd frá hennara eldru útgávum við eitt nýggjari meira eletroniskt úttrykk, sum varð fyriboðað á seinastu útgávuni Larva. Eitt av løgunum á nýggju fløguni er komið frammanundan - tað eitur Rain og er bæði popput og vælljóðandi vakurt. Lurtið niðast á blogginum.Patriksfjørður (trio)
Framførslur hjá Eivør:
Iceland:
24 Aug. Geiran/Sauðakrókur (trio)
25 Aug. Græni hatturin/Akureyri (trio)
26 Aug. Græni hatturin/Akureyri (trio)
28 Aug. Sjóræningahúsið/
Framførslur hjá Eivør:
Iceland:
24 Aug. Geiran/Sauðakrókur (trio)
25 Aug. Græni hatturin/Akureyri (trio)
26 Aug. Græni hatturin/Akureyri (trio)
28 Aug. Sjóræningahúsið/
31 Aug. Harpa(Silfurberg)/
Reykjavík (full band release concert)
Switzerland:
06 Sep. Grabenhalle/Unterer Graben 17,St. Gallen (duo)
07 Sep. Bierhalle/Hauptstrasse 42, Balgach (duo)
08 Sep. Musik Hug/St. Gallen (duo)
08 Sep. Kulturhaus Rose/Stein (AR) (duo)
Faroe Islands:
13 Sep. Tøting/Gøta (full band release concert)
15 Sep. Nordic House/Tórshavn (full band release concert)
Posted by Listin at 7:55 AM
Monday, August 20, 2012
Sinnislig upplating í sikk og sakk
Listareseptión, tvs. tann mátin, sum listin verður viðfarin og móttikin av okkum í samfelagnum, hevur allar dagar í stóran mun snúð seg um at vera við uppá tað og soleiðis er eisini við listini hjá Jóhan Martin Christiansen. Samstundis sum stórt mótmælistiltak var fríggjadagin móti órættvísa 2 ára dóminum hjá Pussy Riot framman fyri russisku kirkjuna í Bredgade í Keypmannahavn, læt Jóhan Martin Christiansen upp serframsýning beint um hornið í gallarínum hjá Henningsen, Fredericiagade 17. Mikkel Carl kurateraði framsýningina við heitinum Crazy, Zig-Zag við undirheitinum About the Understanding of Space and on the Matters of My Latest Lover, R. Og tá talan er um sonevnt hype, sum hevur verið eina tíð kring unga føroyska listamannin, ja, tá eru nógv við uppá tað, og nú eri eg altso eisini við í skaranum, sum er við uppá Jóhan Martin Christiansen, sum nettupp ikki er eitt møsn, men sum longu 24 ára gamal hevur umhvarvið av einum seriøsum og originalum listamanni.
Hann er heilt ómetaliga dugnaligur og sjálvt um formurin er øðrvísi, so eru menniskjaligu kenslurnar í grundini tær somu sum altíð og eg gjørdist fleiri ferð rørd ta stuttu stund mær untist at síggja framsýningina. Eg hevði tað eitt sindur uppá sama máta sum á sinni, tá eg var til fyrilestur hjá Jesper Hoffmeyer professara um biosemiotikk og eitt sindur skelkað av óvæntaða blandinum millum humaniora og náttúruvísund mátti staðfesta, at fyrilesturin í grundini var serstakliga áhugaverdur eisini listarliga sæð. Tað snýr seg um óvæntaðar samansetingar av subjektivum og objektivum kategorium, sum skapa upplatingar til nýggjar kategoriir í fatanini hjá áskoðaranum. Tað kann til dømis snúgva seg um minnið hjá listamanninum um onkra ávísa hending, sum verður knýtt at einum geometriskum formi í hesum verkum, sum á framsýningini gerst atvoldin til allar møguligar varhugar. Á gólvinum og upp í vindeygað liggur eitt gamalt svart klútateppi við eini bók, tað er merkiliga rørandi hetta teppið sum tað liggur rukkað í sikksakk og tað er hesin formurin, sum verður endurtikin gjøgnum alla framsýningina.
Positiv listareseptión er eisini treytað av um avvarðandi listafólk rakar - ikki dagin sum jú er málið hjá fótbóltspælarum - men helst at vera eitt sindur framman fyri dagin. Jóhan Martin Christiansen er stavnin framman í løtuni og tað er tí væl skilligt, at hann verður nevndur wonderkid á kopenhagen.dk. Tað tilfarsliga er umráðandi, at Jóhan Martin í serligan mun brúkar bíligt tilfar, sum ikki sær út av nøkrum serligum. Í staðin fyri tað bráðvakra tykist hendan listin kanska heldur afturlatin, eins og hon eisini at síggja til er ómetaliga naiv, t.d. eru linoleumsprentini ógvuliga einføld. Men tað einfalda byggir jú ofta í veruleikanum á tað mest kompleksa og tað ger listin hjá Jóhan Martin, sum er tilvitað um sína egnu listasøgu, um fortíðar minimalismu og konseptlist, men sum altso eisini tekur dik á seg inn í eina ókenda framtíð...
Lampan og radioapparatið vóru við í eini performance, sum eg ikki sá
Eitt linoleumsprent
Ferniseringsfólk í góðveðri
Sikk og sakk
og sikk sakk
Fólk hyggja at videolistaverkinum, sum er við á framsýningini
Úr videolistaverkinum
Framsýningarfrágreiðingin er eisini ein plakat, so nú eigi eg eisini eitt verk hjá Jóhan Martin Christiansen
Posted by Listin at 1:25 PM
Labels: Framsýningar, KP, Myndlist, Ummæli
Subscribe to: Posts (Atom)


text:
Fyrr hevur verið sagt, at katólskir prestar skuldu liva í sølibat, og at tey pør, sum liva ófgift, liva í synd, fyri ikki um at tala tey samkyndu. Nú eru nýggir tónar úr Vatikaninum, har pávin heldur til sum ovasti í katólsku kirkjuni.
Nýggi pávin hevur politiskar viðmerkingar, sum hoyrast aftur í miðlunum, og hevur eisini medvirkað í eini útgávu við dansitónleiki.
Í Føroyum er bispur, sum er liberalur, javnan at síggja og hoyra, og samkomuleiðarar eru, sum skriva bøkur um sex og samlív.
Uppgávur:
1. Hvørja uppgávu hevur ein kirkjuleiðari?
2. Kann ein kirkjuleiðari loyva sær hvat sum helst? Hvar er markið, og hvør skal seta tað?
3. Núverandi pávi hevur medvirkað í eini popp- og dansifløgu, sum er á Spotify. Kann hann tað?
4. Hvørja uppgávu hevur føroyski bispurin í almenna rúminum? Finn dømi, har hann hevur gjørt vart við seg í miðlunum í sambandi við broytingar í hjúnabandslógini.
5. Ein føroyskur pastorur hevur skrivað bókina At elska og liva, sum er eina metsølubók um seksualtitet. Kann hann tað? Finn bókina og ummæl hana.
6. Er tíðin, vit liva í, blivin sekuler, og hava vit gloymt Gud?


text:
Starvslesandi
Starvslesandi í landsfyrisitingini
Uttanríkistænastan (UMMR) samskipar umsóknir frá lesandi, sum vilja verða starvslesandi í landsfyrisitingini.
Vit hava seinastu árini broytt umsóknarfreistirnar nakað, so tað hevur týdning, at umsøkjarar fylgja væl við. Í løtuni eru umsóknarfreistirnar 15. februar fyri tey, ið vilja verða starvslesandi seinna hálvár, og 17. august fyri fyrra hálvár.
Trýst her hevur tú hug at fáa nærri at vita um at gerast starvlesandi í landsfyrisitingini
Starvslesandi á einari av føroysku sendistovunum
Uttanríkistænastan (UMMR) samskipar umsóknir frá lesandi, sum vilja verða starvslesandi (stagiare) á sendistovum Føroya í London, Brússel, Keypmannahavn, Reykjavík, Moskva, Beijing og Tel Aviv.
Vit hava seinastu árini broytt umsóknarfreistirnar nakað, so tað hevur týdning, at umsøkjarar fylgja væl við. Í løtuni eru umsóknarfreistirnar 15. februar fyri tey, ið vilja verða starvslesandi seinna hálvár, og 17. august fyri fyrra hálvár.
Trýst her hevur tú hug at fáa nærri at vita um at gerast starvlesandi í einari av føroysku sendistovunum


text:
Sandoyggin umboð á Løgtingi
So er tađ avgjørt.
Taki sæti á Tingi føroyinga týsdagin.
Fyrst at hava rikiđ valstríđ í mánađir, fyri síđani at hava veriđ viđ í samgongutingingunum síđstu 2 vikurnar, hava veriđ innanfyri eina løtu, og uttanfyri ađra løtu, javnur í atkvøđum viđ borgarstjóran í Havn og tapti lutakasti um 10-inda plássiđ.
Eitt sindur av hvørjum, men í kvøld endađi tađ viđ einum sessi á Tingi.
Eyđmjúkur taki eg avbjóđingina í hendur, og fari at tæna tjóđini viđ hvørjum blóđsdropa.
Takk fyri álitiđ.
Hetta skrivar Brandur á Facebook í kvøld.


text:
Christopher kemur á Vágsbø
25 ára gamli Christopher er sum skaptur til altjóða tónleikamarknaðin. Hann skrivar framúr sangir, syngur teir fantastiska væl við sínari høgu og tryggu rødd, dugir sera væl at framføra á palli frammanfyri stórum fjøldum, og so hevur hann útsjónd sum eitt modell.
Christopher Nissen, sum vaks upp í Kastrup, byrjaði at spæla gittar og skriva sangir, longu tá ið hann var 12 ára gamal. Tá ið hann gekk í miðnámsskúla gjørdi hann ófráboðaða vitjan á skrivstovuni hjá plátufelagnum EMI í Keypmannahavn. Har spældi hann nakrar sangir fyri teimum og fekk ein sáttmála upp á standandi fót.
Í 2011 kom fyrsti sangurin hjá Christopher á marknaðin, og Against All Odds streyk inn á hitlistarnar. Tað gjørdi annar sangurin í røðini, Nothing In Common, eisini. Tá ið fyrsta útgávan Colours kom á vári í 2012, kundi Christopher staðfesta, at hann hevði fingið fótin fyri seg sum poppsangari.
Síðani hevur tað bert gingið ein veg – uppeftir – hjá evnaríka sangaranum við høgu røddini.
Í 2014 kom fyrsta altjóða gjøgnumbrotið við útgávuni Told You So, sum seldi sera væl og varð so nógv stroymd, at útgávan lá ovast á danska hitlistanum hjá Spotify í heilar sjey viku. Á sosialu miðlunum er poppprinsurin ein veruligur kongur, tí hann hevur sera nógvar fylgjarar á Instagram og aðrastaðni.
Christopher ger nú meira og meira um seg á uttanfyri Danmark, og seinastu fýra stakløgini hjá honum, sum eru av seinastu útgávu hansara, Closer, hava verið útgivin á altjóða marknaðinum.
Nú kemur Christopher til Føroya at hava konsert á landsins størsta tónleikatiltaki – Summar Festivalinum, sum verður hildin 10. til 12. august.


text:
Tjóðveldi í Kringvarpinum hevði aftur í gjárkvøldið eina gjøgnumgongd av málinum um útlutanina av kvotum til…
Tag: Fólkaflokkurin
Tjóðveldi – korruptión og rotinskapur
Seinastu áleið tvær vikurnar hevur KVF varpað ljós á útlúting av kvotum til vinnuligar royndir og…
Kanningarstjóri
Tjóðveldi í Løgtinginum og Tjóðveldi í Kringvarpinum halda áfram við sínari viðgerð av Fiskimálaráðnum, uttan at…
Brandur Sandoy hevur Korona og hevur tað gott nú
Brandur Sandoy sum átti at verið í Løgtinginum mikudagin og hósdagin, tá ið fíggjarlógin bleiv løgd…
HÚSARHALDSSKÚLIN VERÐUR BYGDUR
Í dag er Eyðgunn Samuelsen, løgtingskvinna fyri Javnaðarflokkin, úti við einum heldur løgnum og villleiðandi lesarabrævið,…
NÓGV ER GJØRT – NÓGV EFTIR AT FREMJA
Vit hava fram fleiri mál í samgonguni. Millum annað vórðu fleiri byggiverkætlanir, sum bíðaðu eftir at…
Javnaðarflokkurin mest ójavni flokkur.
Javnaðarflokkurin liggur í løtuni á odda í veljarakanningum. Um tað er gott ella ikki, er upp…
Skulu umlættingartilboð verða opin alt árið, eisini um summarið, er kostnaðurin fimm milliónir krónur.
Tað stendur í svarinum, ið Elsebeth Mercedis Gunnleygsdóttur hevur givið Brandi Sandoy uppá fyrispurning. Brandur Sandoy…
Kærumál verða viðgjørd av fakfólki
“Kærumál verða nágreiniliga viðgjørd av okkara dugnaligu embætisfólkum í stjórnarráðunum, og tey gera eina fakliga niðurstøðu,…
Kringvarpið, Landsverk og undangóðkenning
Eg mundi dottið av stólinum, tá eg í gjárkvøldið sá innslag í Degi og Viku um…


text: Helst munnu flestu lærarar hava brúkt heystið sum tema í undirvísingini í fólkaskúlanum. Við ítøkiligum fyribrigdum, sum at taka upp epli og at fletta, er evnið heyst upplagt at brúka í fleiri lærugreinum. Tað kann vera í heimstaðarlæru, heimkunnleika, føroyskum, náttúru og tøkni, og lívfrøði. Fá evni eru so hóskilig sum heystið at brúka í tvørgreinaligum arbeiði. Ein natúrlig progressión kann eisini verða løgd í evnið, frá at seta niður epli, sum sæst á filmi á hesi temasíðu, til tey lívfrøðiligu viðurskfiti, sum skulu til, um nakað skal grógva. Tann ítøkiligi veruleiki, at tað, sum vit sáa og seta niður, skal takast upp um heystið og etast, er ein gáva til undirvísingina. Sama er, tá ein kúgv verður skotin og flett. Er tað ov ógvusligt at síggja og vísa øðrum, at dýrið bløðir, tá tað verður slaktað? Við einfaldari tøkni, sum einari fartelefon, kunnu vit fylgja gongdini frá byrjan til enda, og taka myndir og film, sum við talu kunnu siga øðrum, hvussu alt fór fram. Við hesum seinasta í huga, eru stuttu filmsbrotini gjørd í 2016. Umframt uppskot um stutt undirvísingarevni, har heystið og strembanin eftir at fáa mat á borðið er kjarnin, er eisini ein bókalisti, sum vísir, hvat Nám hevur av tilfari um heystið.


text:
- Tíðindi, mentan og ítróttur
Borgarstjórin á Sandi skrivar ikki undir
Borgarstjórin á Sandi, Heri Sverrason, fer ikki at skriva undir 1. veðrættarbrævið, sum Uttanríkis- og mentamálaráðið vil hava kommunurnar í Sandoynni skriva undir.
Hann sigur, at Sands kommuna skrivar ikki undir veðrættarbrævið, fyrr enn nýtsluloyvið til ítróttarhøllina í oynni er greitt.
Orsøkin er, at ein veggur í høllini er ikki brunagóðkendur.
Síðani ítróttarhøllin var liðug í 2012, hevur landið fleiri ferðir roynt at fáa kommunurnar at yvirtaka hana.
Høllin hevur kostað umleið 30 mió. kr.
Hoyr innslag í útvarpstíðindunum.
Ítróttarhøllin í Sandoynni er framvegis ein kastibløka millum landið og kommurnar. (Mynd: Sands kommuna á Facebook-vanga)
Tak niður


text:
Tað er neyðugt at loysa tær afturvendandi avbjóðingarnar í okkara samvinnu við Ísland. Tað var greiði…
Kategori: Vinna
Makrelur, svartkjaftur, norðhavssild og Bretland á skránni í London
Hesa vikuna og næstu vikuna eru samráðingar millum strandarríkini um makrel, svartkjaft og norðhavssild fyri 2022…
Vøkstur og grøna kósin ganga hond í hond
Er búskaparvøkstur ikki burðardyggur, so er ikki talan um veruligan vøkstur. Hetta segði Bárður á Steig…
Nýggj játtan til landbúnaðarverkætlanir
Sum nakað nýtt og til tess at skapa framburð og menning á landbúnaðarøkinum verður 1 mió.…
Talgilda tinglýsingin í eygsjón
Farið verður nú undir forkanning til talgilda innlating til tinglýsingina. Hetta er týðandi stig í gongdini…
Hátíðarhald á Eystaru Bryggju
Sunnudagin kl. 15 fær almenningurin møguleika fyri at luttaka, tá eitt av nýggju bingjuskipunum hjá Faroe…
Klaksvíkar Sleipistøð veitt Ibercisa spølini til Ruth HG264
Vit á KSS eru errin av at hava staðið fyri veitingini av Ibercisa spølunum til nýggja…
Oddamaður í ES tinginum á fundi við løgmann
Formaðurin í uttanríkispolitisku nevndini í ES-tinginum, David James McAllister, var á fundi við løgmann í Tinganesi…
Safir og Smaragd komnir inn við 170.000 pundum
Safir og Smaragd er komnir aftur frá fiskileið. Teir hava partrola eystanfyri Føroyar. Teir høvdu 170.000…
Arbeiðs- og brunaeftirlitið hevur fingið nýggjan hagtalsportal
Arbeiðs- og brunaeftirlitið hevur lagt til rættis eina nýggja og meiri umfatandi hagtalsgreining av dátum hjá…


text:
Á stovnandi fundinum tann 17. december 1952, sum varð hildin á skrivstovuni hjá Trúgva Samuelsen sakførara, vóru møttir: Johannes Berg, Eigil Gunnarson, Kaysten Andreasen, Henry Svenson og Andrew Djurhuus
Samlaður partapeningur var 10.500 kr..
Fyrsti nevndarfundur varð hildin sama dag. Í nevndina komu Kaysten Andreasen, Johannes Berg og Eigil Gunnarson. Til granskoðara var valdur Jákup Jensen.
Nevndin skipaði seg við Eigil Gunnarson sum formanni Johannes Berg sum næstformanni og Kaysten Andreasen nevndarlimi.
Støðin fekk navnið P/F Taxa A/S.
Taxa hevði havt tlf. 450 øll árini. Seinni kom nummar 650 afturat. Tey sum ringdu eftir bili, máttu siga við tey á telefonstøðini, hvørja støð tey ynsktu, annars varð bara umstillað til onkra bilstøð í býnum.
Tá tað frættist í 1957, at automattelefonir vóru á veg, varð umsøkn beinanvegin send inn um telefonnummari 1-2-3-4, og hevur hetta verið partur av telefonnummarinum hjá Auto til dagin í dag.
P/F Taxa var ein samanrenning av støðunum Taxa og Bilstøðini í J. C. Svabosgøtu.
Tann 22 Apríl 1955 er ein lýsing í bløðunum:
“Nýtt navn – gomul bilstøð.
Aftaná at hava undirskrivað seming í sakarmálinum við Z. Niclasen, broyta vit navnið á bilstøð okkara P/F Taxa til “AUTO”
Telefonin er óbroytt 1234 . eitt-tvey-trý-fýra.
Í 1957 fekk AUTO loyvi at seta upp sokallaðar telefonboksir í Tórshavn. Ein í Vágsbotni, ein við Eystaruvág og ein á Vaglinum ein í Grønlandi og ein í Bókbindaragøtu . Longu tá kundi borgarin í Havn, bert við at trýsta á ein knøtt, fáa samband við AUTO. “
Tann 15 mars 1955 varð avgjørt at taka upp samráðingar við Jens Paula av Reyni um grundøkið Matr. Nr. 393a.
07. juni 1955 keypti AUTO Mtr. Nr. 393a fyri 20.000 kr. og 28 november 1955 varð byrjað.
Á fundi 03. juli varð samtykt at søkja um lán ímóti veðrætti í ognum felagsins.
Støðin stóð liðug um summari 1956, og sambært lýsing um sama mundi vóru 17 stórir bilar á støðini. Í skrivandi løtu eru 33 bilar sum koyra frá støðini.
Av tí at Havnará rann ígjøgnum økið, varð ein træbrúgv gjørd fyri at fáa innkoyring frá Niels Finsensgøtu. Ein partur av støðini varð eisini bygdur á hesa brúgv.
Hetta var ein vøkur støð, sum lá og liggur sera væl fyri í býnum.
Á støðini var avgreiðslurúm til teirra sum passaðu telefonina, ein køkur og rúm til bilførararnar.
Eitt stórt bilhús við grøv, so bilførarar sjálvir høvdu møguleika at umvæla bilar sínar. Eisini var søla av smyrjiolju og bensini.
Fyrsta málingin sum støðin varð málað við, var gult við bláum listum við búmerkinum Auto á framsíðuni.
Í 1969 varð gamla støðin tikin niður, og nýggj bygt uppaftur á sama stað.
Auto er fyrst bygda bilstøð í býnum.
Støðin er síðani nútímans gjørd, og soleiðis broytt nakað. Hon verður viðlíkahildin, og fríðkað verður alsamt um hana .
Tað er við takksemi og virðing, vit hesa løtu hava leitað aftur í tíðina.
Hetta er ein støð vit øll eiga at verða errin av.


text:
Besta kvinnustafettin hjá Ægir setti í gjár nýtt føroyskt met í 4 ferðir 100 metra blandaðari svimjing, tá ið tær á Føroyameistarastevnuni á langgeil 2019 svumu teinin uppá 4 minuttir, 33 sekund og 8 hundraðpartar. Hetta var 5 hundraðpartar skjótari enn gamla metið á 4:33.13, sum Ægir áttu frá FM á langgeil í 2017.
Tær fýra sum settu metið, vóru Signhild Joensen (2000, rygg), Rebekka Trygvadóttir (2004, bringa), Malan Jóhansdóttir (2004, firvald) og Barbara Debes (2000, frí). Sí úrslitalistan her.


text:
Havnar Svimjifelag hevur gjørt sáttmála við 32 ára gamla ukrainan Oleksii Ilchenko, sum í løtuni er búsitandi í Texas í USA. Nýggi høvuðsvenjarin hevur m.a. “Master í Sports Management, Administration and Coaching” frá Henderson State University í Arkansas frá 2017.
Oleksii er uppvaksin í Ukraina, har hann var elitusvimjari og fleirfaldur junior- og seniormeistari. Svimjingin varð eisini hansara atgongumerki til útbúgving í USA, hagar hann flutti við fullum scholarship í 2008. Hann er giftur russisku Irinu, og saman eiga tey tvey ára gomlu Annu og eitt ára gamla Artemii.
Oleksii var partur av ukrainska landsliðsvenjaratoyminum frá 2012-2015, har hann, umframt at vera Commercial Director, serliga tók sær av tí teknisku venjingini. Í hesum tíðarskeiði vunnu ukrainar sjey heims- og Evropameistaraheitir, ellivu junior Evropameistaraheitir umframt onnur altjóða heiðursmerkir. Oleksii hevur í hesum sambandi eisini verið við til at vant olympiskar svimjarar. Av hesum er kanska serliga vert at nevna russiska ryggsvimjaran og tvífalda bronsuvinnaran Arkadiy Vyatchanin. Umframt hetta hevur Oleksii eisini royndir við at skipa ítróttarfeløg. Síðan 2015 hevur Oleksii verið “Assistant Swim Coach/Recruiting Coordinator” á Henderson State University.
Oleksii, ið umframt ukrainskt, russiskt, pólskt og týskt, eisini tosar flótandi enskt, sigur: “I am genuinely excited to become a new Head Swim Coach of the Torshavn Swim Club, and I honestly believe that I can contribute exceptional experience, excellent knowledge, and fresh breath into its development.”
Familjan flytir við honum til Føroya, og hetta verður í løtuni fyriskipað. Nýggi høvuðsvenjarin byrjar í starvinum skjótast gjørligt.
Takið væl ímóti Oleksii og familjuni.
Nevndin, Havnar Svimjifelag


text:
Heldur eingir áskoðarar á Parolympisku Leikunum
Tokyo hevur verið í undantaksstøðu síðan 12. juli, og tí verða Parolympisku Leikirnir, eins og Olympisku Leikirnir, uttan áskoð
Rennibreytin í Klaksvík verður nú gjørd liðug
Komandi vikurnar verður farið í gongd við at leggja graslíkið og undirlagið, og gongur sum ætlað, verður møguligt bæði sparka o
34 ross kappaðust á flúgvarabedingini í Vágum
Kappingin í gjár var tann næstseinasta FM kappingin í summar, seinasta kappingin verður í Marknagili um tvær vikur
Tórshavn Boksing til reiðar í nýggjum hølum
Hølini á Hjalla verða víst fram sunnudagin


text:
Praktiskar upplýsingar
AFS reglur
Hesar reglur eru galdandi fyri allar AFSarar og kunnu undir ongum umstøðum broytast:
- AFS-luttakarin skal ikki hava ella nýta rúsevni
- AFS-luttakarin skal ikki føra “motorkøretøj”, sum krevur koyrikort.
- AFS-luttakarin hevur ikki loyvi at ferðast við Interrail og heldur ikki er loyvi at tumla.
- AFS-luttakarin skal passa sín skúla.
- AFS-luttakarin skal ikki bróta lógirnar í landinum.
Brot á hesar reglur viðførir “øjeblikkelig hjemsendelse.”
Uppihaldsloyvi og sygesikringsbevis
Allir AFS-luttakarar hava fingið fyribils uppihaldsloyvi (stempul í passið). Hetta merkir, at teir


text:
Á Eiði búði ein bóndi, sum átti tveir synir og eina dóttur. Hann var stórur bóndi at kalla, hann átti alla ta jørð, ið hoyrdi til bygdina, umframt tað, hann átti aðrastaðni. Av tí, at gentubørn tá í tíðini ikki áttu arvarætt, býttu brøðurnir, tá ið faðir teirra var deyður, jørðina millum sín.
Men teir hildu tó, at systir teirra, ið ætlaði at giftast í næstum við einum røskum húskalli har í húsinum, átti at fáa eitt sindur burturav. Teir komu tá á samt um, at hon skuldi hava tær 4 merkurnar við Skála; teir høvdu jú ivaleyst eftir kortini. Hesar 4 merkur vórðu so lagdar frá til systrina, og síðani býttu teir ognina sundur í tvey, annar fekk norðaru helvt, hin sunnaru helvt, og báðir búsettust á Eiði.
Systir teirra giftist stutt eftir býtingina við húskallinum og búsettist á sínum við Skála (Norðskála). Og tann bróðir hennara, sum ognaðist Suðurhelvt, bygdi hús suðuri á Troðoyri til røkjaran hjá sær, sum skuldi røkja haga hansara har suðuri og suður til Skálamarkið. Toftin av hesum húsum skal kunna síggjast enn.
Hesin røkjari og skálabóndin komu skjótt í ósemju um markið haganna millum. Orsøkin var tann, at skálabóndin segði seg at eiga til eina á, sum rennur hálvtannað hundrað favnar norðari enn heimasta Svíná, ið annars var markið. Tað gjørdist sakarmál, og løgrættumenninir dømdu so, sum siður var, at hann av teimum, sum vann í bardaga tríggjar ferðir í slag, skuldi eiga rætt.
Løgrættumenninir settu so dagin, tá ið partarnir skuldu koma saman undir teirra umsjón. Bardagin skuldi fara fram tætt norðan fyri heimastu Svíná á eini fløtu oman fyri ein stein, sum eftirsíðan varð kallaður Kampmannasteinur (nú oftast nevndur Kamsanarsteinur). Hesin sami steinur stendur nú úti í sjónum. Hann er um ein favn í fýrkant, og er meira enn eina manshædd høgur. Tá í tíðini skuldi hann standa uppi undir bakkanum, men bakkin er nú so nógv burturmataður, at steinurin nú er einar tíggju favnar uttan fyri bakkan. Hann er tó turrur á hægstu fjøru.
Í bardaganum, ið varð, vann skálabóndin allar tríggjar ferðir (hann var annars áðrenn vísur í, at so fór at vera). Markið varð so dømt at vera tann norðara áin, ið síðan nevndist Marknaráin.
Andreas Weihe: “Søga og søgn”, 1933


text:
Senatið í USA
Senatið í USA (enskt: United States Senate) er tann eini helmingurin av tí føderala lóggevandi tinginum, sum er Kongressin. Hin helmingurin er Umboðsmannatingið (House of Representatives). Hvør einstakur av teimum statunum í USA hava tveir senatorar. Annað hvørt ár stendur ein triðingur av senatorunum fyri vali, og tí varir eitt valtíðarskeið í seks ár. Upprunaliga vóru senatorarnir tilnevndir av lóggevandi tinginum í teirra statum, men síðan 1913 hevur amerikanska grundlógin kravt beinleiðis val. Senatið hevur umframt vanligt lógararbeiði ábyrgdina av at undirskriva ella at vraka altjóða sáttmálar, sum USA ger við aðrar tjóðir, og hevur ábyrgdina fyri at góðkenna ráðharrar, umboðsmenn (ambassadørar) og dómarar, sum eru tilnevndir av forsetanum.
Senatið hevur eins og øll kongressin hjá USA bústað í Capitol-bygninginum í Washington, D.C.. Varaforsetin í USA er formaður fyri Senatið. Um so er, at atkvøðurnar standa á jøvnum, tá atkvøtt verður, so kann hansara atkvøða gerast tann avgerandi. Í verandi Senati, hava demokratarnir meiriluta við 59 limum, meðan republikanararnir hava 41 limir. Harry Reid (D), Senatorur, er meirilutaleiðari, og Mitch McConnell (R), senator, er minnilutaleiðari. Tveir limir eru uppstillaðir og valdir sum uttanveltaðir, men hoyra de facto til demokratarnir.
Limir í Senatinum[rætta | rætta wikitekst]
Keldur[rætta | rætta wikitekst]


text:
Uni Árting er fyrsti vinnari í einmansleiki í darti hjá monnum á Føroyaleikunum.
Menninir løgdu til brots í einmansleiki leygardagin kl 11 við innleiðandi bólkaspæli. Kl 14 vóru so cup-dystir á skránni. Í 1/8-finalunum vóru greiðir sigrar í flest øllum dystum.
Í 1/4-finalunum var sama mynstur, greiðir sigrar til favorittarnar. Tó gjørdist dysturin millum Stefan Petersen og Hans Vang sera spennandi og hóast Stefan førdi 3-1, so megnaði Hans at koma afturíaftur og vinna 4-3.
Hans møtti Una Árting í hálvfinaluni. Men tá hevði Hans brúkt allar kreftirnar í ¼-finaluni og Uni vann ein greiðan sigur 5-1.
Í hinari hálvfinaluni hittust Jan McIntosh og Hans Eivind Olsen. Báðir spældu væl, men Jan var meiri avgjørdu í teimum tøttu settunu og vann eisini dystin 5-2.
Finalan var sostatt millum Jan McIntosh og Una Árting. Teir báðir hava hitst í mongum finalum, sum oftast við Jan sum vinnara. Teir fylgdust til 3-3. Í sjeynda setti kiksaði Uni reyða bullin til at lukka 170 við 12 pílum. Uni vann tó settið og fann eisini eitt eyka gear, tí við stórspælið (13 og 15 pílum) legði seg á odda 5-3. Jan svaraði tó aftur til 4-5.
Í 10. settinum var týðuligt at báðir fingu nervar. Teir byrjaðu illa og báðir høvdu møguleikan at lukka, áðrenn Uni settið pílin í double-8 og tryggjaði sær gullið. Ein sjaldsama væl spæld og spennandi finala, har báðir leikararnir høvdu yvir 80 í miðal.


text:
Tað er nógv at spara við prístrygging
- Magn bjóðar sínum viðskiftafólkum eina tænastu, sum verður nevnd prístrygging.
- Prístrygging tryggjar, at tann prísurin tú rindar fyri oljuveitingina, er tann lægsti innanfyri eitt 25 daga tíðarskeið. Tú fært faktura við dagsprísi, men skipanin kannar síðani prísin 12 dagar fyri og 12 dagar eftir oljuveitingina. Er prísuirin lægri í hesum tíðarskeiði, enn tá tú fekk oljuna, verður munurin góðskrivaður á konto tygara.
Tað kostar einki at verða við í skipanini, men harafturímóti er nógv at spara
Einasta treyt er:
- At tú hevur fasta áfylling
-
At tú ert tilmeldaður gjaldsskipanin
Ert tú við í hesum skipanum, ert tú eisini við í prístrygdini hjá Magn.


text:
Hagvarpið
Hagvarpið er beinleiðis hagtalstænasta, sum vísir feskastu tølini um føroyska samfelagið. Tænastan er gjørd til kunningarskíggjar, sum tú kanst fylgja við í, tá tú kemur framvið.
Tænastan vísir eitt úrval av samfelagsviðkomandi hagtølum. Hesi fevna eitt nú um fólk, løn, inn- og útflutning, avreiðingar, gistingar, prístalið o.a. Tølini verða víst í grafum, soleiðis at tey eru løtt at skilja. Grafarnir lýsa gongdina í einum stuttum og einum longri tíðarskeiði. Grafarnir verða dagførdir sjálvvirkandi, so skjótt sum nýggjastu tølini eru tøk.
Hagvarpið kann eisini snikkast til at vísa hagtøl, ið eru serliga viðkomandi fyri títt virksemi. Á kommunuskrivstovum kann Hagvarpið t.d. nýtast at vísa fólkatal, burðaravlop, til- og fráflyting í kommununi. Á undirvísingarstovnum kann Hagvarpið eitt nú vísa gongdina hjá ungum fólki innan ymisk øki. Á tíðindaredaktiónum kunna hagtalsøki vísast , sum eru serliga tíðindaaktuel. Í fyritøkum kann gongdin í vinnuni og vinnugreinini vísast. Møguleikarnir og samansetingarnar eru nógvar. Hagstovan kann snikka Hagvarpið til mótvegis gjaldi. Hevur tú hinvegin tíð og førleika, kanst tú sjálv/ur seta tænastuna saman, so hon passar til tín tørv.
Tú kanst síggja Hagvarpið á hagvarp.hagstova.fo.


text:
14. april 2016
Skriv frá Ríðisamband Føroya um støðuna í ÍSF
Stutt kunning um hvørjar avleiðingar støðan í ÍSF hevur fyri ríðiítróttina !
Fleiri hava kanska lagt til merkis at miðlar seinastu dagarnar hava viðgjørt nýkomnu støðuna í Ítróttarsambandinum/ÍSF
Viðurskiftir sum nú m.a. hava ført til at forsetin Petur Elias Petersen hevur lagt frá sær. Viðferðin sum nú fyrrverandi forsetin hevur fingið er lítið sømilig, men tað er so ein onnur og tianverri ikki tespilig søga. Eg má tó siga at eg skilji væl at Petur Elias Petersen sum hevur verið Ítróttarsambandinum ein góður forseti, ikki longur tímir at vera við til glantrileikin hjá nøkrum sersambondum.
At teir so aftaná stilla seg fram í tíðindasending at gráta krokkudillutár, ger bara støðuna næstan tragikomiska !
Fyri at gera eina langa søgu stutta, er tað helst lættast at siga at aftaná eina drúgva tilgongd, samtykti umboðstingið hjá ÍSF seinasta heyst nærum einmalt, at býti av pengunum sum koma m.a. frá Løgtinginum, skuldi býtast á ein meira rættvísan hátt enn áður gjørt. Hetta bleiv tó gjørt soleiðis tað var líka fyri øll, partvíst grundupphædd, partvíst eftir limatalið og partvíst eftir virksemið. Av tí at nýggjir pengar vóru komnir inn í skipana var tað so heppið at eingin misti pengar í mun til 2014.
Hetta vildi fyri okkum reiðfólk, sum í mun til summar aðrar ítróttargreinar ikki fáa ókeypis hallir og breytir, merkt ein vøkstur, ið vildi gjørt tað gjørligt at stuðla reiðfólkum til kappingar uttanlanda, og samtundis bøtt munandi um karmar til kappingar, skeið og umstøður annars herheima. - Hetta eru ábøtur sum eru alneyðugar um kappríðing og gongulagskappingar skula vera lív lagað,
Nú skuldi alt jú verið so gott, ein tilgongd har øll vinna skuldi verið funnin fressur.
Men so var tíanverri ikki. Trý stór sersambond, harav eitt atkvøddi fyri nýggja býtinum, vóru so ónøgd við býtið, at tey fóru oman í løgtingið og í fjølmiðlar at gera vrøvl. Orsøkin er helst at tey ikki halda seg hava fingið nokk. Rætt er at tey ikki hava fingið líka stóran vøkstur sum onnur, men tá hugsa verður um at nýggja skipanin er líka fyri øll, kemst hetta møguliga av, at tey øll árini frammanundan hava fingið óv nógv - og nú unna tey so ikki øðrum somu møguleikar, sum tey hava havt frammíhjá øll árini.
Næstan ironiskt at tey í miðlum siga seg missa pengar ið mun til hvat tey høvdu vænta sær..... Hvusu kann man missa nakað man ongantíð hevur havt ?
Sannleikin er kanska at hesi sersambond hava spent bogan óv nógv, og nú vilja tey at hini sambondini skula gjalda gildið fyri tey !
Vit meta tað vera sera illóyalt av sersambondum ikki at virða eina demokratiska avgerð og at fara uttanum ÍSF til politikarar, hetta er eisini við til at niðurbróta trúvirðið á stovnin. Minsta krav til fólk sum standa á odda fyri ítróttinum, er at tey sjálvi duga at vísa fair play - Lukkutíð tykist tað tó ikki sum um politikarir taka hesi fólk fyri fult, tað eru vit eisini onnur sum hava tað trupult við í løtuni.
Vegna Ríðisamband Føroya
Brandur í Dali, formaður
Viðhefta tíðindaskriv er frá 13 av 16 sersambondum í ÍSF
10. april 2016
Fyrireika Djóradagar 2016
Nevndin í Føroya Ríðingarfelag spennir seg í hesum døgum út at gera Djóradagar 2016 til teir bestu nakrantíð. Í løtuni verður arbeitt við at fáa tey seinastu tingini á skrá, og væntast skráin at vera liðug í komandi viku.
Djóradagar eru vanliga seinasta vikuskiftið í Mai og soleiðis er eisini í ár, har tiltakið liggur tann 28 og 29 Mai. Báðar dagar frá kl 14 til 18.
Vanliga koma fólk úr øllum landinum at vitja djór og fólk í Havnardali - Vitjunartalið er ofta omanfyri 5000 samlað. Felagið ræðir tó yvir stórum økið, felagshúsið og risastórari høll, at har gerst ongantíð trongt..
Tiltakið er gjørt í samstarvið við bóndir og djóraeigarar sum koma við djórum at vísa fram. Umframt nógv forkunnug djór eru sjálvandi eisini nógv ross at síggja á økinum hjá Føroya Ríðingarfelag.
Eisini eru nógvar hoppiborgir, bogaskjóting, teymaríðing (ponyríðing), fiskibrunnur og onnur tiltøk til børnini
Brandur í Dali, formaður í Føroya Ríðingarfelag leggur tó dent á at tiltakið hevur eitt konsept sum eitur djór, hugni og náttúra og tað verður hildið fast um tað aftur í ár.
1. april 2016
Rossagøturnar stongdar vegna asfaltarbeiði
Tórshavnar Kommuna boðar við teldubrævið dagfest d.d. at tey aftaná stórt trýst frá gongufelagnum, felagnum Tórshavn og súklufeløgum hava avgjørt at leggja asfalt á allar rossagøturnar rundan um havnina.
Tað fyrsta sum verður asfaltera eru gøturnar merktar við gulum á myndini. Boði Haraldsson frá tekniski umstingini hjá Tórshavnar Kommunu heitir í teldubrævinum á rossafólk um at fara væl við asfaltinum tá tað er álagt. Eisini viðmerkir Boði at gongu og súklufólk hava hug at ilskast inn á rossalort á rossagøtunum
Í samband við asfaltarbeiði verða allar rossagøturnar stongdar í apríl mánaði, tað vil siga frá í dag av.
Nevndin í Føroya Ríðingarfelag fer at taka málið upp á snarfundi mánadagin.
Tað fyrsta sum verður asfaltera eru gøturnar merktar við gulum á myndini. Boði Haraldsson frá tekniski umstingini hjá Tórshavnar Kommunu heitir í teldubrævinum á rossafólk um at fara væl við asfaltinum tá tað er álagt. Eisini viðmerkir Boði at gongu og súklufólk hava hug at ilskast inn á rossalort á rossagøtunum
Í samband við asfaltarbeiði verða allar rossagøturnar stongdar í apríl mánaði, tað vil siga frá í dag av.
Nevndin í Føroya Ríðingarfelag fer at taka málið upp á snarfundi mánadagin.
Abonner på: Indlæg (Atom)


text:
Stórur hópur hjá FÍF er hetta vikuskiftið við í Vårlds Ungdomsspelen í Gøtuborg. Hetta er 5. árið á rað og sjeyndu ferð í alt, at FÍF sendir ungdómslandsliðið til júst hesa kappingina.
Sjáldan – um nakrantíð – eru so nógv góð úrslit komin eftir einum degi, sum tað komu í dag. Serliga gleðiligt var, at vit eisini fingu nøkur framúr góð úrslit í teknisku greinunum. Í lop- og kastigreinum verður ofta langt millum royndirnar, onkuntíð meira enn ein hálvur tími, og tá er trupult at fáa alt at hanga saman.
Men í dag bragdaði í fleiri førum. Í spjótkastkappingini hjá dreingjum 18-19 ár langaði Hanus Bergsson spjótið út á 57,75 metrar í fyrstu royndini, og tók harvið sjey ára gamla metið hjá Rógva Højgaard við EINUM sentimetri! Hetta kastið sendi so Hanus í finaluna og gav honum tríggjar royndir afturat. Í allarseinastu royndini setti Hanus enn eitt føroyskt met, tá hann kom heilt út á 59,00 metrar.
Hanus Bergsson eigur nú føroyska metið í spjótkasti
Eitt sera sera sterkt úrslit hjá Hanusi, sum eisini rakk til eitt væl uppiborið bronsuheiðursmerki í hesi sterku kappingini. Fyri at undirstrika bragdið, skal upplýsast, at higartil í ár eru bert tríggir danskir menn, ið hava kasta longur enn 19 ára gamli Hanus Bergsson. Helgi Geyti fekk eisini bøtt sítt persónliga met í spjótkasti og var beint undir 45-metra merkið.
Helgi Geyti setti persónligt met
Og so var tað Tórur Mortensen! Fyri einum ári síðani setti hann persónligt met her á Nya Ullevi við 5,14 m í longdarlopi. Nú eitt ár, nakrar sentimetrar hægri, og eftir nógvar tímar í sandkassanum á Tórsbreyt, var hann flúgvandi. Hóast x í báðum teimum fyrstu lopunum, so satsaði hann í triðja. Úrslitið gjørdist garrvilt. 16 ára gamli Tórur kom heilt út á 6,18 metrar, og bøtti sítt egna bólkamet við einum lítlum hálvum metri!
Tórur Mortensen (her á Tórsbreyt) setti eitt flott PM í dag
Hetta gav eisini Tóri eitt pláss í finaluni, har hann eisini fekk prógvað, at hetta ikki bara var eitt tilvildarligt langt lop, tí aftur í finaluni var hann omanfyri teir seks metrarnar! Tórur, sum nú bert manglar 12 sentimetrar í at klára oyl-kravið til Jersey-leikirnar, endaði á einum samlaðum 6. Plássi.
Klaksvík hevur við Óluvu A. Joensen fingið ein stinnan kúlustoytara. 12 ára gamla Óluva hevur ikki vant nógv við kúluni, men hon er sera sterk, og hevur góð kappingarevni. Fyri bert fáum vikum síðani tók hon bólkametið við einum metri, og í dag legði hon so ein metur afturat. Tær vóru nógvar gentur við í kappingini, og sera javnt var. 8 av teimum umleið 50 gentunum komu í finaluna, og Óluva kom við sum tann seinasta, og fekk sostatt tríggjar royndir afturat. Her megnaði hon í allarseinasta kastinum at kasta 9,80 metrar, sum vísti seg at røkka til 6. Pláss – tó bert 11 sentimetrar frá bronsuplássinum.
Óluva A. Joensen setti eitt flott bólkamet


text:
Fiskur er ryggdýr (Vertebrata), sum livir í vatni og andar við táknum.
Tað eru umleið 28000 ymisk fiskasløg skrásettum allan heimin, og støðugt verða nýggj fiskasløg funnin.
Hóast fiskar eru sera ymiskir í útsjónd, so eru teir tó bygdir yvir ein felags leist. Teir hava beinagrind, vøddar, heila, innvøl, blóð og táknir innvortis. Skræðan klæðir alt hetta, og uttan á skræðuni hava teir fjaðrar og sansigøgn, og teir flestu hava eisini roðslu og slipu. Opini millum innvortis og útvortis eru kjaftur, nasagluggar, eygu, got, nøringsop og táknaop.
Táknir
Táknirnar eru andingargagnið hjá fiskum. Tær eru innast og út til síðirnar í kjaftaholuni og eru samansettar av eini rúgvu av smáum bløðum, ið oftast eru heft til táknabogarnar. Hetta er til at síla súrevni úr vatninum, sum streymar
framvið, og at lata útaftur koltvísúrni.
Fjaðrar
Fjaðrarnar nýtir fiskurin til at flyta seg úr stað. Sterturin, ryggfjaðrarnar og gotfjaðrarnar eru tær ómakaðu fjaðrarnar, meðan uggafjaðrarnar og búkfjaðrarnar eru makaðar.
Rundmunnar hava bert ómakaðar bleytar fjaðrar.
Hávar og skøtir hava stívar, kjøtugar fjaðrar, sonevndar lippufjaðrar.
Beinfiskarnir hava sonevndar teinafjaðrar.
Teinarnir kunnu vera bleytir ella harðir, og skræðan er spent uttaná sum eitt segl, og fjaðrarnar kunnu oftast leggjast niður.
Á summum fiskasløgum eru onkrar fjaðrar umskapaðar til okkurt annað, t.d. pík,
súgvukopp ella makingarlim. Nøkur fiskasløg hava eina lítla fitifjøður, ið situr mitt
omaná sporlinum.
Hoyrisansur
Fiskur hevur oyrað innvortis. Hoyrnin er góð, men ymisk frá einum slagi til annað.
Vanliga er hoyrnin lágfrekvent, og strikan, nytrurnar og sundmagin eru ofta partar av hoyrnini.
Følisansur
Fiskarnir hava góðan følisans. Strikan á síðuni er eitt av føligøgnunum, men onnur eru eisini. Nytrurnar eru, umframt at vera partar av balansu- og hoyrigøgnum, eisini eitt slag av sansigøgnum. Grunnnøsin (finnan) undir lippuni er eitt annað.
Havmýs og fleiri hávasløg hava strikusett sansigøgn um kroppin og høvdið.
Tevsansur og smakkisansur
Nasagluggarnir fremst á gronini saman við grunnnøsini og smakkgøgnum í kjaftinum gera, at fiskur hevur framúr góðan tev- og smakkisans. Hjá onkrum fiskasløgum eru smakkisansir eisini í onkrum av fjaðrunum.
Sjónsansur
Eyguni eru stór og serbygd til at síggja í vatni, eisini á tí djúpa vatninum, har lítið ella einki ljós er. Eyguni, hoyrnin og følisansurin saman geva fiskinum eina góða kenslu av, hvat gongur fyri seg nærhendis.
Litur
Flestu fiskasløg eru soleiðis litt, at tey síggjast ikki væl í vatninum. Tey eru dimm
omaná og ljós undir. Hetta er tí, at ljósið í vatninum kemur úr erva, og soleiðis litt eru tey eina frægast fjald fyri fíggindum, og eisini at tey lættari kunnu sníkja seg inn á og taka annan fisk.
Evnistyngd
Fiskar eru tyngri enn vatnið, teir eru í, og tí søkka teir, um ikki okkurt verður gjørt. Nógv av beinfiskasløgunum hava sundmaga. Sundmagin er ein luftfyltur sekkur inni í búkholuni. Við at broyta luftnøgdina í sundmaganum kann fiskurin stýra síni evnistyngd í mun til vatnið og dýpið.
Tey beinfiskasløgini, sum ikki hava sundmaga, mugu svimja alla tíðina, um tey ikki vilja søkka. Hesi eru td. makrelfiskar og flatfiskar.
Bróskfiskar hava ikki sundmaga, men hava oftast sera feita livur, sum ger nakað av somu nyttu sum sundmagin.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.


text:
Tann 08.01.2019 skrivar Norðlýsið at ófiskaðar menningarkvotur hava kosta samfelagnum 200 mió. Krónir. Í dag skrivar Hagstovan at útflutningurin av sild og makreli er minkaður tilsamans 580 mió. kr.
Norðlýsið skrivar 8-1-2019 í Leiðarnum Jóhann Lützen:
“Stórur partur av menningarkvotunum í 2018 vórðu ikki fiskaðar. Hesin fiskur varð tikin frá verandi aktørum og latin til nýggjar aktørar, tí hetta skuldi verða samfelagnum at gagni segði landsstýri.”
Víðari sigur Norðlýsið 8-1-2019
“Kringvarpið hevur roknað seg fram til at 83% av menningarkvotunum vórðu ikki fiskaðar í 2018”. Talan er um 48.218 tons av sild, makreli og svartkjafti. Kelda Vørn / Norðlýsið
Fólk í vinnuni siga við Norðlýsið a útflutningsvirðið av hesum er einar 200 mió. Kr.
Kelda Norðlýsið link er her
Hagstovan skrivar í dag
Nú tað bert manglar ein mánaði í uppgerðini av útflutninginum, kann staðfestast, at stór minking er í útflutninginum í 2018 samanborið við 2017.
Bæði í nøgd og virði er skrásetti útflutningurin minkaður í mun til somu mánaðir í fjør. Útflutningurin í virði av fiskavørum er minkaður eina góða mia. Tað er 13%.
Útflutningurin av sild og makreli er minkaður tilsamans 580 mió. kr. og útflutningurin av laksi næstan 600 mió. kr.
Hinvegin er meiri útflutt av toski og hýsu, eins og tað er meiri útflutt av svartkjafti.
Kelda: Hagstova Føroya 18-01-2019 link til grein hjá Hagstovuni: her
Tað er spell at menningarkvotur eru latnar til økir og fyritøkur í ikki eru klár at taka ímótið og framleiða tað sum tey upplýsa fyri Fiskimálaráðnum. Somuleiðis ber tað ikki til at landið tekur rættindi inn frá feløgum ið hava rinda sera stórar millióna upphæddir fyri at tryggja sær rættindir. Eitt er at um landið ætlar at lúta út fiskirættindi til ymisk økir so er at rinda eina hóskandi upphædd til teir rættindahavarar í hava keypt hesi rættindi. Hetta átti at verið sjálvsagt í einum framkomnum samfelag, sjálvt um lógin leggur upp til at rættindi fella aftur til landið í 2018. Eingin hevði rokna við at hetta fór at verða úrslitið


text:
Søgan hjá Kristinu
Eg eiti Kristina og eri 59 ár. Eg var blaðung tá ið eg møtti manni mínum. Tá ið vit høvdu gingið saman í 2 ár, gjørdist eg við barn. Vit avgjørdu at giftast beinanvegin, tí vit hildu tað ikki vera ráðiligt at fáa eitt barn uttanfyri hjúnarlagið.
Eg hevði onga útbúgving og nærum ongar arbeiðsroyndir. Maður mín var sjómaður, hann hevði inntøku, so hetta skuldu vit nokk fara at klára.Vit fingu ein vælskaptan son.
Eg gjørdist skjótt við barn aftur, og uppá 8 ár høvdu vit fingið fimm børn.
Tað vísti seg skjótt, at maðurin hevði ein rúsdrekka trupulleika. Í byrjanini drakk hann av og á, tá ið hann var heima. Men sum tíðin gekk, var hann so at siga altíð fullur. Tað var ikki bara tað, at hann var fullur, var skitin og luktaði illa; men hann brúkti eisini allar pengarnar til alkahol. Eg og børnini vóru ofta bæði svong og køld.
Tá ið eg tosaði við hann um hesar trupulleikar, bleiv hann sera illur, rópti og geylaði, at eg ikki skuldi blanda meg uppí, hvat hann brúkti pengarnar til. Hann segði eisini fleiri ferðir, at eg ongantíð hevði forvunnið eina krónu. Nú vóru góð ráð dýr! Hann vildi hava, at eg skuldi vera heima, men hann skuldsetti meg fyri ikki at forvinna pengar. Eg varð sera ørkymlað.
Ein dagin, tá vóru øll børnini í skúlaaldri, avgjørdi eg, at eg skuldi royna at fáa mær eitt arbeiði. Tað var ikki lætt, tí arbeiðsroyndir hevði eg fáar. Maður mín var ikki glaður fyri hesa avgerð, tí sum hann segði, so átti eg at ganga heima. Eg visti, at eg var noydd til at fara til arbeiðis, tí eg kundi ikki bjóða børnunum at ganga svong og køld í heilum. Eg hevði eisini brúk fyri at koma út ímillum vaksin fólk.
Eg minnist enn kensluna av at fáa mína egnu løn. Tann lukkan gjørdist stutt. Maðurin var illur, øvundsjúkur og niðurgerandi. Hann skuldsetti meg fyri bæði eitt og annað.. Hann drakk meira og meira. Hann var fleiri túrar heima, tí hann kláraði ikki at blíva edrúður og sum hann segði, so stólaði hann ikki uppá meg longur. Hetta førdi við sær, at hann ofta onga løn fekk og byrjaði tí eisini at drekka mína løn upp.
Soleiðis livdu vit í nógv ár. Maðurin var næstan altíð í ringum hýri. Onki sum eg og børnini gjørdu var nóg gott. Hann brigslaði okkum altíð. Tað, sum nívdi meg mest var at síggja, at børnini ofta vóru kedd, tey høvdu ongantíð vinir heim við, og tey vóru mest fyri seg sjálvan.
Eg hugsaði ofta um at fara heimanífrá, men eg visti ikki hvar eg skuldi fara. Eg helt tað eisini vera skomm at separerast. Hugsaði eisini, at so fóru børnini ongan pápa at hava.
Fyri nøkrum árum síðani var eg bæði kroppsliga og sálarliga komin sera langt niður. Eg dugdi nærum ikki at hugsa sjálv longur. Børnini, sum nú eru vaksin, søgdu við meg, at nú mátti eg hugsa um meg sjálva. Tey hjálptu mær í samband við kvinnuhúsið.
Tað var ein sera løgin kensla at koma í Kvinnuhúsið. Fyri fyrstu ferð hevði eg stundir at hugsa um mítt egna lív. Eg var so troytt, tá ið eg kom har, at eg mestsum bara svav tey fyrstu døgnini. Tað var heilt ófatuligt at tosa við starvsfólkið og hinar kvinnurnar, sum gistu í Kvinnuhúsinum. At nakar tímdi at lurta eftir mær, og at taka meg í álvara, tað var ikki nakað, ið eg var von við.
Tað birtist ein vón í mær um, at sjálvt eg kundi fáa eitt gott lív. Eg fekk mær egna íbúð, og eg havi lært nógv hetta síðsta árið um, hvussu gott lívið veruliga kann vera. Kenslan, sum eg siti við í dag er, hví gjørdi eg tað ikki meðan børnini vóru smá? Eg kundi havt spart tey fyri nógar trupulleikar.


text:
3-6 ár: Skapa tær saman við Tapirinum!
Bókaklubbin
- Síður: 64
- Útgávuár: 2021
- Upprunamál: Danskt
- Innbinding: innbundin
- Rithøvundur: Jakob Martin Strid
- Myndir: Jakob Martin Strid
- Týðari: Niels Jákup Thomsen
Tað er lætt at broyta sítt vakra skap, tá ið tú ert í føðingardegi. Men at fáa rætta skapið aftur er ikki bara sum at siga tað - serliga um tú ert ein lítil tapirur, fullur í kaku. Les um, tá ið Mimbo Jimbo, Gepardurin, Krokodillan, Mumbo Jumbo, Austin og Minna og øll hini stríðast við at fáa Tapirin aftur í sítt fulkomna TAPIR-SKAP!


text:
Tað er ikki sørt, at ÍF fjepparar hava nógv at frøast um fyri tíðina. Annan dagin á rað, kunnu vit kunngera, at fyrrverandi landsliðsleikari hevur skrivað undir 2-ára sáttmála við okkum. Í gjár var talan um Karl Løkin, meðan vit í dag hava sikrað okkum undirskriftina hjá Høgna Madsen.
Kambsdalsbúgvin spældi seinast við ÍF í 2013, tá vit tryggjaðu okkum silvurið í landskappingini annað árið á rað. Síðani tað hevur Høgni verið og roynt seg ymsastaðni – bæði í Føroyum og uttanlanda. Seinastu tvey árini hevur Høgni spælt í Íslandi, har hann hevur spælt við Fram (2017) og Thróttur Vogar (2018).
Vit kenna Høgna best sum ein hartkempandi miðvallara, men seinastu árini hevur Høgni eisini verið nógv brúktur sum miðverji.
Sambært FaroeSoccer hevur Høgni spælt 268 dystir í bestu føroysku deildini, og skotið 14 mál.
Vit í ÍF fegnast um avtaluna, og ynskja Høgna hjartaliga vælafturkomnan til felagið.


text:
Sølan av atgongumerkjum til heimadystirnar hjá A-landsliðnum við monnum í oktober mánað, sum eru móti Eysturríki og Skotlandi, er byrjað, og fer fram í Nethandilinum á FSF.fo
——————
A-landsliðið við monnum skal spæla tveir HM-undankappingardystir á heimavølli í oktober mánað.
Leygardagin 9. oktober spæla Føroyar og Eysturríki, og tríggjar dagar seinni, týsdagin 12. oktober koma skotar á vitjan. Báðar dagar er avspark klokkan 19:45.
Atgongumerkjasølan til komandi dystir er byrjað, og fer fram í Nethandilinum á heimasíðuni hjá FSF.
Fyri hvørja bílegging ber til at keypa upp til 8 atgongumerki. Í samband við keypið skal upplýsast navn, telefonnummar og teldupostur hjá hvørjum einstøkum persóni.
Á Tórsvølli er pláss fyri beint omanfyri 5.000 áskoðarum.
Kostnaður
Bólkur 103-106: 200 kr.
Bólkur 107 og 108: 150 kr.
Bólkur 109, 110, 112 og 113: 100 kr.
Serligar treytir viðvíkjandi Covid-19 í sambandi við altjóða dystir á Tórsvølli
UEFA hevur undir nærri ásettumi treytum loyvt, at áskoðarar aftur kunnu vera til altjóða dystir. Fyri at lúka hesar treytir hevur Fótbóltssamband Føroya ásett treytir viðvíkjandi Covid-19 á Tórsvølli.
Endamálið við hesum treytum er at minka mest møguligt um smittuvandan. Tað er sera umráðandi fyri okkum, at trygdin hjá gestum okkara er í hásæti.
Vit fylgja tilmælum og leiðreglunum frá landsmyndugleikunum og hava sett fleiri tiltøk í verk, so áskoðarar kunnu kenna seg tryggar. Tað er tó samstundis av alstórum týdningi, at allir áskoðarar halda fylgjandi treytir:
– Áskoðarar, ið eru sjúkir av Covid-19, hava Covid-19 sjúkueyðkenni ella eru í sóttarhaldi, sleppa ikki til dyst á Tórsvølli.
– Allir áskoðarar hava skyldu til at halda frástøðu á í minsta lagi 1 metur. Hetta er serliga týdningarmikið at minnast til, tá ein stendur í bíðirøð til eitt nú at sleppa inn á Tórsvølli ella við vesi og sølubúðir.
– Allir áskoðarar hava skyldu til einans at brúka sítt ávísta pláss. Áskoðarar skulu bæði áðrenn og undir dystinum halda seg til ávísta plássið, tó undantikið um ein skal nýta vesi ella sølubúð.
– Allir áskoðarar hava skyldu til at hava gott reinføri, herundir at nýta hondspritt, bæði við inngongdina og vesi.
– Allir áskoðarar hava skyldu til at avmarka kropsligt samband við onnur sum til dømis lógvatak og klemm (hetta er eisini galdandi í samband við møguligan fagnað í samband við eitt nú mál).
Tað er samstundis týdningarmikið, at allir áskoðarar kanna, hvør inngongd skal nýtast og halda seg til tær avmarkingar, sum eru á og kring Tórsvøll í samband við dystin.
Staðfesting av Covid-19 eftir vitjan á Tórsvølli
Um ein áskoðari fær staðfest Covid-19 eftir vitjan á Tórsvølli hevur viðkomandi skyldu til at boða Landslæknanum frá hesum, og fær Landslæknin í sambandi við smittusporan eftir umbøn útflýggjað nærri upplýsingar frá Fótbóltssambandi Føroya um, hvørjir persónar, ið hava verið á Tórsvølli í samband við dystin.


text:
Føroyska landsliðið hevði av álvara uppiborið minst eitt stig móti Skotlandi. Men tá tað restaðu fýra minuttir av vanligu leiktíðini, fingu skotar sigursmálið, og vunnu 1-0
——————
Sama søgan umaftur. Føroyska liðið spælir væl og kemur fram til fleiri góðar og vandamiklar støður, sum áttu at givið mál. Men tá avtornar fara gestirnir avstað við sigrinum og øllum stigunum.
Og soleiðis var aftur ímóti Skotlandi, sum týskvøldið fór av Tórsvølli við einum sera teprum 1-0 sigri í viðførinum. Sigursmálið fingu skotar tá fýra minuttir vóru eftir av vanligu leiktíðini. Málskjútti var Lyndon Dykes.
Tað tók allíkavæl eina løtu, til málið varð endaliga góðtikið. VAR mátti upp í leikin, tí spurningurin var, um bólturin rakti armin á skotanum, áðrenn hann fór í netið. Men eftir eina løtu fall avgerðin, og málið bleiv, tíverri fyri okkum, góðkent.
Samstundis sum Føroyar og Skotland dystaðust á Tórsvølli, vunnu danir 1-0 á heimavølli móti Eysturríki, og í Ísrael vann heimaliðið 2-1 á Moldova.
Úrslitini hava við sær, at Danmark hevur 24 stig, og hevur harvið tryggjað sær pláss í HM-endaspælinum komandi ár. Skotland hevur 17 stig, Ísrael 14, Eysturríki hevur 10 stig, á fimta plássi eru Føroyar við 4 stigum, og aftast er Moldova við einum stigi.
Føroyska A-landsliðið við monnum skal á vøllin aftur fríggjadagin 12. og mánadagin 15. november, tá seinastu dystirnir í hesari undankappingini eru á skránni. Fyrri dysturin verður í Parkini í Keypmannahavn, og tann seinni verður á útivølli móti Ísrael.
Myndir: Hans Erik Danielsen og Bjarni Enghamar


text:
Sigfríður Clementsen, venjari hjá U19-landsliðnum við dreingum, hevur úttikið hópin, sum í næstum skal spæla tveir venjingardystir á útivølli móti Norðurírlandi
——————
Sum fyrireiking til EM-undankappingina, sum verður í Grikkalandi í november mánað, fer U19-landsliðið við dreingjum í næstum til Norðurírlands, har tveir venjingardystir móti norðurírum eru á skránni.
Sigfríður Clementsen er venjari hjá U19-dreingjunum, og hann hevur nú sett navn á teir 18, ið eru úttiknir til uppgávurnar í Norðurírlandi.
Hópurin
Eiler Fróðason, 07 Vestur
Mathias Weihe Joensen, B36
Fríði í Túni Petersen, B68
Bogi Hentze, B71
Sverri Mariusarson, EB/Streymur
Jonathan Lassesen, HB Køge (Danmark)
Elias Rusborg, Hvidovre BK (Danmark)
Emil Weihe Joensen, ÍF
Líggjas Heðinsson, ÍF
Jákup Norðoy Wilhelmsen, KÍ
Beinir Nolsøe, NSÍ
Jørgin Nielsen, NSÍ
Poul Kallsberg, Skála
Bergur Jákupsson Poulsen, Víkingur
Hans Jákup Arngrímsson, Víkingur
Jákup Andrias Thomsen, Víkingur
Olaf Bárðarson, Víkingur
Jens Olsen, AaB (Danmark)
Fyrri dysturin verður á Mourneview Park í Lugan mikudagin 1. september, meðan tann seinni verður á The Oval í Belfast fríggjadagin 3. september. Báðar dagarnar er avspark klokkan 15:00.
Í EM-undankappingini er føroyska liðið komið í ein rættuliga sterkan bólk, saman við Týsklandi, Grikkalandi og Russlandi. Kappingin verður frá 8. til 17. november.